text:
DOMINICAN REPUBLIC
Nsimu Leyi Vanhu Va Kona Va Vulavulaka Xicreole Xa Le Haiti
Timbhoni Ti Sungula Ku Chumayela eNsin’wini Ya Vanhu Lava Vulavulaka Xicreole Xa Le Haiti
Nsimu ya vanhu lava vulavulaka Xipaniya yi ve leyi tswalaka mihandzu swinene. Kambe, hi ku famba ka nkarhi, vanhu lava vulavulaka tindzimi tin’wana va rhurhele etikweni rolero va tlhela va amukela rungula ra hina leri nyikaka ntshembo. Etikweni leri akelaneke na rona ra Haiti, vanhu va kona va vulavula ngopfu Xicreole xa le Haiti. Hambileswi tiko ra Dominican Republic ni ra Haiti a ma nga twanani minkarhi yin’wana, vanhu va magidi va le Haiti va ye va ya tirha eDominican Republic naswona nhlayo ya vona yi engeteleke swinene eminkarhini ya sweswinyana.
Ku ringana malembe yo tala, vanhu lava vulavulaka Xicreole xa le Haiti lava kombiseke ku tsakela ntiyiso va kongomisiwe emavandlheni ya Xipaniya leswaku va kota ku pfuniwa hi tlhelo ra moya. Hambiswiritano, leswaku vanhu vo tano va kuma mpfuno lowunene hi tlhelo ra moya, hi 1993 Huvo leyi Fumaka yi lerise rhavi ra le Guadeloupe leswaku ri rhamba maphayona yo hlawuleka ensin’wini ya rona leswaku ma ta tirha ensin’wini leyi vanhu va kona va vulavulaka Xicreole xa le Haiti eDominican Republic. Barnabé na Germaine Biabiany i wun’wana wa mimpatswa yinharhu leyi rhurheleke ensin’wini yoleyo. Barnabé u ri: “Eku sunguleni a hi ri ni tibroxara timbirhi ntsena ta Xicreole xa le Haiti. Minkandziyiso leyin’wana hinkwayo a yi ri hi Xifurwa, kutani a hi boheka ku hundzuluxela swilo hinkwaswo swi suka eka Xifurwa swi ya eka Xicreole xa le Haiti.”
Hi January 1996, a ku ri ni vahuweleri va kaye eHigüey ni vahuweleri va khume eSanto Domingo lava a va tiyimisele ku seketela ntlawa lowu vulavulaka Xicreole xa le Haiti. Kutani ku simekiwe ntlawa eka rin’wana ni rin’wana ra madoroba wolawo naswona hi ku famba ka nkarhi mintlawa hayimbirhi yi ve mavandlha. Hambiswiritano, mavandlha wolawo a ma tlhaveriwanga hi dyambu, tanihi leswi a swi vonaka onge vanhu vo tala va le Haiti a va lava ku dyondza Xipaniya naswona a va tsakela ku ya hlanganyela evandlheni ra Xipaniya. Barnabé u ri: “Hi hlangane ni vamakwerhu va le ka Ndzawulo ya Ntirho naswona a swi vonaka swi ri swinene leswaku hi tshika ku tirha nsimu leyi vanhu va kona va vulavulaka Xicreole xa le Haiti hi nkarhi wolowo.”
Ku Tlhela Ku Tirhiwa Nsimu Ya Vanhu Lava Vulavulaka Xicreole Xa Le Haiti
Hi 2003, Huvo leyi Fumaka yi avele Dong na Gladys Bark lava nga mpatswa lowu nga varhumiwa leswaku va ya tirha ensin’wini leyi vanhu va kona va vulavulaka Xicreole xa le Haiti eDominican Republic. Ku ringana malembe mambirhi, va sungule ku tirha ensin’wini ya le Higüey naswona va sungule ku vona vuyelo lebyinene. Hi June 1, 2005, ku simekiwe vandlha ra Xicreole xa le Haiti. Dong Bark, Barnabé Biabiany ni murhumiwa un’wana loyi a vuriwaka Steven Rogers, va chumayele etikweni hinkwaro handle ko karhala ensin’wini ya vanhu lava vulavulaka Xicreole xa le Haiti.
Ntirho wu fambe kahle naswona ku simekiwe mavandlha lama engetelekeke. Hi September 1, 2006, ku simekiwe muganga wo sungula wa Xicreole xa le Haiti. A ku ri ni mavandlha ya nkombo ni mintlawa yimbirhi naswona Barnabé Biabiany a a endzela mavandlha wolawo.
Emalembeni lama landzeleke, varhumiwa van’wana vo hlayanyana va averiwe eDominican Republic leswaku va ya tirha ensin’wini leyi vanhu va kona va vulavulaka Xicreole xa le Haiti. Nakambe, ku fike vatirhi van’wana vo tala va ku tirhandzela vo huma eCanada, United States, Yuropa ni le tindhawini tin’wana leswaku va ta pfuna. Ntlawa wa vamakwerhu lava fanelekaka wu averiwe ku hlela xikolo xo dyondzisa vamakwerhu vo huma ematikweni mambe swin’we ni vamakwerhu va kwalaho ririmi ra Xicreole xa le Haiti.
Vanhu vo tala va ehleketa leswaku vanhu lava nga humiki eHaiti lava vulavulaka Xicreole xa le Haiti i Timbhoni ta Yehovha
Ku va vanhu vo tala va le Dominican va endla matshalatshala yo dyondza Xicreole xa le Haiti swi va vuyerise swinene vanhu va le Haiti. Sweswi, loko muhuweleri wa le Dominican a hlamusela ntiyiso wa Bibele hi Xicreole xa le Haiti, swi endla leswaku rivengo leri vanhu va nga na rona ri hela kutani va tsakela ku yingisela rungula ra Mfumo. Kutani vo tala va vamakwerhu va hina va dyondze ririmi leri lerova vanhu vo tala va ehleketa leswaku vanhu lava nga humiki eHaiti lava vulavulaka Xicreole xa le Haiti i Timbhoni ta Yehovha.
Ku kombisa vuyelo lebyinene byo kombisa ku tsakela eka vanhu va ndhavuko wun’wana, xiya ntokoto wa phayona ra xisati ra le Dominican leri yeke exikolweni xo dyondzisa ririmi ra Xicreole xa le Haiti. Loko a ri ensin’wini, makwerhu loyi wa xisati u kume mpatswa lowu tsakelaka wa le Haiti. U endle riendzo ro vuyela eka wona leswaku a sungula dyondzo ya Bibele. U ri: “Loko ndzi fika ndzi xewete nsati wa kona kutani ndzi n’wi tswontswa erhameni, hilaha vavasati va le Dominican Republic va endlaka hakona. Wansati yoloye u sungule ku rila. Ndzi n’wi vutise ndzi ku, ‘U rilela yini?’ U hlamule a ku, ‘Eka malembe hinkwawo lawa ndzi tshameke etikweni leri i ro sungula ku va munhu a ndzi xeweta hi ku ndzi ntswontswa.’”
Ku ve ni ku andza loku hlamarisaka hikwalaho ka leswi Yehovha a a katekisa migingiriko leyi endliwaka ensin’wini leyi. Hi September 1, 2009, a ku ri ni mavandlha ya 23 ya Xicreole xa le Haiti ni mintlawa ya 20, kutani ku simekiwe muganga wa vumbirhi. Nhlayo ya lava veke kona eXitsundzuxweni hi 2011 yi kombise ku andza loku a ku ta va kona enkarhini lowu taka. Hi xikombiso, vahuweleri va 11 va le xidorobanini xa Río Limpio a va tsakile loko ku va ni vanhu va 594 eXitsundzuxweni xa vona. Kutani loko ku endliwe malunghiselelo yo khoma Xitsundzuxo edorobeni ra Las Yayas de Viajama, laha a ku nga ri na vahuweleri, ku ve ni vanhu va 170 eXitsundzuxweni. Hi September 2011, a ku ri ni mavandlha ya 33 ni mintlawa ya 21 ensin’wini leyi vanhu va kona va vulavulaka Xicreole xa le Haiti. Kutani ku simekiwe muganga wun’wana hi 2012.
Rhavi ra le Dominican Republic ni ra le Haiti ma tirhe swin’we leswaku ma letela vamakwerhu vo huma ematikweni wolawo hamambirhi. Titlilasi ta ntlhanu ta Xikolo xa Bibele xa Vamakwerhu lava nga Tekangiki ti khomiwe hi Xicreole xa le Haiti swin’we ni titlilasi ta mune ta Xikolo xa Bibele xa Mimpatswa leyi nga Vakreste.


c: text/html

text:
XIHONDZO XO RINDZA FEBRUARY 2013
Leswi Hi Swi Dyondzaka Eka Muxe
Xiya timfanelo tinharhu leti Muxe a a ri na tona ni leswi hi nga swi dyondzaka eka xikombiso xakwe.
Muxe A Ku Ri Mani?
Wanuna loyi wo tshembeka u xiximiwa swinene hi Vakreste, Vayuda, Mamoslem ni van’wana. U tiva yini hi yena?
Muxe
—Wanuna Wa Ripfumelo
Muxe a a ri ni ripfumelo leri tiyeke hileswi a a tshemba switshembiso swa Xikwembu. Xana u nga ri hlakulela njhani ripfumelo leri fanaka ni ra yena?
Muxe
—Wanuna Wa Ku Titsongahata
Vo tala va twa onge ku titsongahata i ku tsana. Xana Xikwembu xi ku teka njhani ku titsongahata? Xana Muxe u titsongahate hi ndlela yihi?
Muxe
—Wanuna Wa Rirhandzu
Muxe a a rhandza Xikwembu ni Vaisrayele-kulobye. Xana hi nga dyondza yini eka xikombiso xakwe?
“I Xikwembu . . . Xa Lava Hanyaka”
Xikwembu xi ni matimba yo herisa rifu hi ku pfuxa lava feke. Xana xitshembiso xexo xi tshembeka ku fikela kwihi?
“A Va Lava Leswaku Ndzi Tikumela Ntiyiso Hi Ndzexe”
Luis Alifonso a lava ku va murhumiwa wa Mamormon. Xana ku va a dyondze Bibele swi ti cince njhani tipakani takwe ni vutomi byakwe?
Loko N’wana Wa Wena A Lamarile
Xiya swiphiqo swinharhu leswi u nga langutanaka na swona ni ndlela leyi vutlhari bya le Bibeleni byi nga ku pfunaka ha yona.
I Yini “Evhangeli Ya Yudasi”?
Xana yi tsariwe hi Yudasi, mudyondzisiwa loyi a xengeke Yesu? Xana swi fanele swi khumba ndlela leyi hi twisisaka Vukreste ha yona?
Tinhlamulo Ta Swivutiso Swa Bibele
Loko Xikwembu xi tumbuluxe hinkwaswo, xana xi nga va xi tumbuluxe Diyavulosi? Kambisisa leswi Bibele yi swi vulaka.
Swin'wana Leswi Nga Kona Eka Website Leyi
Khadi Ra Bibele Ra Esawu
Xana Esawu u swi kombise njhani leswaku a nga swi tlangeli swilo swo kwetsima? Printa khadi leri ra Bibele leswaku u kuma nhlamulo.
Xana U Nga Kombisa Tintswalo?
Anakanyisisa swinene hi xifaniso xa Musamariya lonene kutani u vona tidyondzo leti u nga ti dyondzaka.

robotstxt: allowed

filter: keep


text:
Xana U Ni Vuxaka Bya Xiviri Na Yehovha?
“Tshinelani eka Xikwembu, kutani xi ta tshinela eka n’wina.”—YAKOBO 4:8.
1. Ha yini hi fanele hi hlayisa vuxaka bya hina na Yehovha byi ri lebyi tiyeke?
LOKO u ri Mbhoni ya Yehovha leyi khuvuriweke, u ni nchumu wa nkoka swinene. U ni vuxaka na Yehovha. Kambe vuxaka byolebyo bya hlaseriwa hi misava ya Sathana naswona byi nga tlhela byi tsanisiwa hi ku nga hetiseki ka hina. Hi yona mhaka hinkwerhu hi faneleke hi hlayisa vuxaka bya hina na Yehovha byi ri lebyi tiyeke hilaha hi nga kotaka hakona.
2. (a) Swi vula yini ku va ni vuxaka ni munhu un’wana? (Vona nhlamuselo ya le hansi.) (b) Hi nga byi tiyisa njhani vuxaka bya hina na Yehovha?
2 Xana Yehovha i wa xiviri eka wena? Xana u n’wi teka tanihi Munghana wa wena? Xana u nga tsakela leswaku vuxaka bya wena na yena byi va lebyi tiyeke? Yakobo 4:8 yi ku byela leswi u faneleke u swi endla: ‘Tshinela eka Xikwembu, kutani xi ta tshinela eka wena.’ Vuxaka bya wena na Yehovha byi khumba wena na Yehovha. * (Vona nhlamuselo ya le hansi.) Loko u tshinela eka Yehovha na yena u ta tshinela eka wena. Loko u ya u endla tano, u ta ya a va wa xiviri eka wena naswona vuxaka bya wena na yena byi ta kula swinene, lerova u ta titwa hi ndlela leyi Yesu a titweke ha yona loko a ku: “Loyi a ndzi rhumeke i wa xiviri” a tlhela a ku, “mina ndza n’wi tiva.” (Yohane 7:28, 29) Kambe hi swihi swilo swin’wana leswi u nga swi endlaka leswaku u tshinela eka Yehovha?
3. Hi nga vulavurisana njhani na Yehovha?
3 Loko u lava ku tshinela eka Yehovha, i swa nkoka swinene leswaku wena na Yehovha mi vulavurisana nkarhi ni nkarhi. Kambe swi nga kotekisa ku yini sweswo? Anakanya hi ndlela leyi wena ni munghana wa wena loyi a tshamaka ekule mi nga vulavurisanaka ha yona. Mi nga tsalelana mi tlhela mi vulavurisana hi riqingho nkarhi ni nkarhi. U vulavula na Yehovha loko u khongela eka yena nkarhi ni nkarhi. (Hlaya Pisalema 142:2.) Kambe u nga n’wi pfumelela njhani Yehovha leswaku a vulavula na wena? Hi ku va nkarhi ni nkarhi u hlaya rito rakwe, ku nga Bibele u tlhela u anakanyisisa hi leswi u swi hlayeke. (Hlaya Esaya 30:20, 21.) A hi voneni ndlela leyi ku vulavurisana exikarhi ka wena na Yehovha ku nga tiyisaka vuxaka bya wena na yena ha yona ku tlhela ku endla leswaku a va Munghana wa wena wa xiviri.
PFUMELELA YEHOVHA LESWAKU A VULAVULA NA WENA LOKO U RI KARHI U DYONDZA BIBELE
4, 5. Yehovha u vulavula njhani na wena loko u dyondza Bibele? Nyika xikombiso.
4 Ha swi tiva leswaku Bibele i rungula leri humaka eka Xikwembu leri yaka eka vanhu hinkwavo. Kambe, xana Bibele yi nga ku pfuna leswaku u tshinela eka Yehovha? Ina! Loko nkarhi ni nkarhi u hlaya Bibele, dzikisa mianakanyo eka ndlela leyi u titwaka ha yona hi leswi u swi hlayaka. Nakambe anakanyisisa hi ndlela leyi u nga swi tirhisaka ha yona leswi u swi dyondzeke. Loko u endla tano, u pfumelela Yehovha leswaku a vulavula na wena. Yena u va Munghana lonkulu loyi a ku pfunaka naswona u ta tshinela swinene eka yena.—Vaheveru 4:12; Yakobo 1:23-25.
5 Hi xikombiso, u titwa njhani loko u hlaya marito ya Yesu lama nge: “Tshikani ku tihlayisela xuma emisaveni”? Loko u tikarhatela ku rhangisa Yehovha evuton’wini bya wena u ta swi vona leswaku wa tsaka hi wena. Kambe u nga ha hlaya marito ya Yesu ivi u xiya leswaku u fanele u olovisa vutomi bya wena kutani u dzikisa mianakanyo ya wena eka ku tirhela Xikwembu. Loko u titwa hi ndlela yoleyo, Yehovha u le ku ku pfuneni leswaku u twisisa leswi u nga swi endlaka leswaku u tshinela eka yena.—Matewu 6:19, 20.
6, 7. (a) Loko hi dyondza Bibele, ku endleka yini hi ndlela leyi hi rhandzaka Yehovha ha yona ni ndlela leyi a hi rhandzaka ha yona? (b) Loko hi dyondza Bibele ku fanele ku va xihi xikongomelo xa hina lexikulu?
6 I ntiyiso leswaku loko hi dyondza Bibele, hi dyondza hi ku cinca loku hi nga ku endlaka leswaku hi tirhela Yehovha hi ndlela yo antswa. Kambe hi tlhela hi dyondza hi swilo leswinene leswi a swi endlaka ni hi vumunhu byakwe lebyi rhandzekaka, lebyi endlaka leswaku hi n’wi rhandza ngopfu. Nakambe loko ndlela leyi hi n’wi rhandzaka ha yona yi kula, na yena u ta ya a hi rhandza swinene naswona vuxaka bya hina na yena byi ta tiya.—Hlaya 1 Vakorinto 8:3.
7 Loko hi lava ku tshinela eka Yehovha, i swa nkoka leswaku hi dyondza Bibele hi xikongomelo lexinene. Yesu u te: “Leswi swi vula vutomi lebyi nga heriki, ku nghenisa ka vona vutivi ha wena, Xikwembu xi ri xin’we xa ntiyiso, ni loyi u n’wi rhumeke, Yesu Kreste.” (Yohane 17:3) Hi nga dyondza swilo swo tala leswintshwa ni leswi tsakisaka loko hi hlaya Bibele, kambe xikongomelo xa hina lexikulu ku fanele ku va ku lava ku tiva Yehovha ku antswa tanihi Munhu.—Hlaya Eksoda 33:13; Pisalema 25:4.
8. (a) Van’wana va nga ha anakanya yini malunghana ni leswi Yehovha a swi endleke eka Hosi Azariya? (b) Loko u tiva Yehovha, u ta titwa njhani hi leswi a swi endlaka?
8 Loko hi tiva Yehovha tanihi Munghana wa hina lonkulu, a hi nge vileli loko Bibele minkarhi yin’wana yi nga hlamuseli leswi endleke a endla swilo hi ndlela yo karhi. Hi xikombiso, loko Azariya a ri hosi ya Yuda, vanhu a va gandzela swikwembu swa mavunwa. Azariya a nga swi gandzelanga. “U hambete a endla leswi lulameke ematihlweni ya Yehovha.” (2 Tihosi 15:1-5) Kambe Yehovha u xupule Azariya hi vuvabyi bya nhlokonho. Ha yini? Rungula leri a ri hlamuseli xivangelo xa kona. Xana u titwa njhani hi leswi Yehovha a swi endleke? Xana swa ku vilerisa swi tlhela swi ku endla u vona onge leswi Yehovha a swi endleke a hi swinene hileswi a xupuleke Azariya handle ka xivangelo lexi twalaka? Doo! Loko u n’wi tiva kahle Yehovha, wa swi tiva leswaku minkarhi hinkwayo u tshinya hi ndlela leyinene. Minkarhi hinkwayo u tshinya “hi mpimo lowu faneleke.” (Yeremiya 30:11) Hikwalaho, hambiloko u nga ha va u nga swi tivi leswaku ha yini Yehovha a xupule Azariya, u nga tiyiseka leswaku Yehovha u endle leswi a a fanele a swi endla.
9. Hi byihi vuxokoxoko lebyi hi pfunaka ku twisisa xivangelo lexi endleke Yehovha a xupula Azariya hi vuvabyi bya nhlokonho?
9 Bibele yi hi hlamusela vuxokoxoko lebyi engetelekeke malunghana ni vutomi bya Hosi Azariya, loyi nakambe a a tiviwa tanihi Hosi Uzhiya. (2 Tihosi 15:7, 32) Rungula leri nga eka 2 Tikronika 26:3-5, 16-21 ri vula leswaku u endle “leswi lulameke ematihlweni ya Yehovha.” Kambe ri tlhela ri vula leswaku hi ku famba ka nkarhi ‘mbilu yakwe yi titlakusile kukondza a vanga ku onhaka.’ Hosi leyi yi ringete ku endla ntirho lowu a wu fanele wu endliwa hi vaprista ntsena. Vaprista va 81 va yi byerile leswaku leswi a yi swi endla a swi hoxile naswona va ringete ku yi tshikisa. Yi angule njhani? Leswi se a yi tikukumuxa yi va hlundzukerile. Rungula leri leri engetelekeke ri hi pfuna ku twisisa xivangelo lexi endleke Yehovha a xupula hosi leyi hi vuvabyi bya nhlokonho.
Loko u ya u tiva Yehovha, u ta ya u swi tshemba leswaku minkarhi hinkwayo u endla swilo leswi faneleke
10. Ha yini swi nga bohi leswaku hi tiva swivangelo swa swilo hinkwaswo leswi Yehovha a swi endlaka? I yini lexi nga endlaka hi swi tshemba swinene leswaku Yehovha nkarhi hinkwawo u endla leswi faneleke?
10 Hi yihi dyondzo ya nkoka leyi hi yi dyondzaka emhakeni leyi? Emhakeni ya Hosi Azariya, hi hlamuseriwa vuxokoxoko lebyi eneleke lebyi hi pfunaka ku twisisa xivangelo lexi endleke Yehovha a n’wi xupula. Kambe u ta endla yini loko Bibele yi nga hlamuseli vuxokoxoko hinkwabyo? Xana u ta tivutisa loko Yehovha hakunene a endle leswi faneleke? Kumbe u ta tibyela leswaku Bibele yi ni rungula leri eneleke leri nga ku endlaka u tshemba leswaku nkarhi hinkwawo Xikwembu xi endla leswi faneleke? (Deteronoma 32:4) Loko u ya u tiva Yehovha tanihi Munhu, u ta ya u n’wi rhandza u tlhela u n’wi tshemba. Kutani a wu nge lavi ku tiva swivangelo swa swilo hinkwaswo leswi a swi endlaka. Loko u ri karhi u dyondza Bibele, Yehovha u ta ya a va wa xiviri eka wena naswona u ta tshinela eka yena.—Pisalema 77:12, 13.
LOKO U KHONGELA U VA U VULAVULA NA YEHOVHA
11-13. U swi tivisa ku yini leswaku Yehovha wa swi yingisa swikhongelo? (Vona xifaniso lexi nga eku sunguleni ka xihloko lexi.)
11 Loko hi khongela, hi tshinela eka Yehovha. Ha n’wi dzunisa, hi n’wi khensa hi tlhela hi kombela leswaku a hi pfuna. (Pisalema 32:8) Kambe loko u lava ku va ni vuxaka lebyikulu na Yehovha, u fanele u khorwiseka leswaku wa swi yingisa swikhongelo.
12 Vanhu van’wana va vula leswaku Xikwembu a xi swi yingisi swikhongelo nileswaku ku khongela i nchumu lowu ku endlaka u titwa u antswa. Va tshemba leswaku xikhongelo xi ku pfuna leswaku u anakanyisisa hi swiphiqo swa wena ni leswaku u kuma tinhlamulo. I ntiyiso leswaku xikhongelo xi nga ha ku pfuna hi tindlela teto. Kambe loko u vulavula na Yehovha hi xikhongelo, wa ku yingisa hakunene. I yini lexi nga ku tiyisekisaka leswaku wa ku yingisa?
U nga tiyiseka leswaku Yehovha wa swi yingisa swikhongelo swa wena
13 Anakanya hi mhaka leyi: Loko Yesu a nga si ta laha misaveni, u swi vonile leswaku Yehovha wa swi hlamula swikhongelo swa malandza Yakwe lama nga vanhu. Loko Yesu a ri laha misaveni, u khongele eka Tata wakwe wa le matilweni hi leswi a a swi anakanya ni hi ndlela leyi a a titwa ha yona. Nkarhi wun’wana u khongele vusiku hinkwabyo. (Luka 6:12; 22:40-46) Xana Yesu a a ta va a swi endlile sweswo loko a a anakanya leswaku Yehovha a a nga ta n’wi yingisa? Yesu u tlhele a dyondzisa valandzeri vakwe ndlela yo khongela eka Yehovha. Xana a a ta va a swi endlile sweswo loko a a anakanya leswaku Yehovha a nga swi yingisi swikhongelo? Swi le rivaleni leswaku Yesu a a swi tiva leswaku hakunene Yehovha wa swi yingisa swikhongelo. U tshame a ku: “Tatana, ndza nkhensa hikuva u ndzi twile. I ntiyiso, a ndzi swi tiva leswaku wa ndzi twa nkarhi hinkwawo.” Na hina hi nga tiyiseka leswaku Yehovha wa swi yingisa swikhongelo swa hina.—Yohane 11:41, 42; Pisalema 65:2.
14, 15. (a) Hi vuyeriwa njhani loko hi boxa swilo leswi hi swi kombelaka loko hi khongela? (b) Swikhongelo swa Kathy swi n’wi pfune njhani leswaku a tshinela eka Yehovha?
14 A hi minkarhi hinkwayo hi nga ta vona swikhongelo swa hina swi hlamuriwa hi ku kongoma. Kambe loko u boxa leswi u swi kombelaka loko u khongela, u ta kota ku ti vona kahle tinhlamulo leti humaka eka Yehovha naswona u ta ya a va wa xiviri eka wena. Loko u byela Yehovha swilo hinkwaswo leswi ku vilerisaka, u ta tshinela eka wena.
15 Hi xikombiso, minkarhi yo tala Kathy a a ya ensin’wini kambe a a nga yi tsakeli. * (Vona nhlamuselo ya le hansi.) U te: “A ndzi nga wu tsakeli ntirho wa nsimu. A ndzi nga wu tsakeli hi mbilu ya mina hinkwayo.” Loko se a hume penceni, nkulu un’wana u n’wi khutaze leswaku a teka vuphayona bya nkarhi hinkwawo. U te: “U ndzi nyike ni fomo yo endla xikombelo. Ndzi endle xiboho xa ku teka vuphayona, kambe ndzi tlhele ndzi sungula ku khongela siku ni siku leswaku Yehovha a ndzi pfuna ndzi tsakela ntirho wa nsimu.” Xana Yehovha u swi hlamurile swikhongelo swa yena? Endzhaku ka loko a phayone malembe manharhu, u te: “Hikwalaho ko heta nkarhi wo tala ndzi ri ensin’wini ndzi tlhela ndzi dyondza eka vamakwerhu van’wana va xisati, hakatsongotsongo sweswo swi antswise vuswikoti bya mina byo chumayela. Namuntlha, ndza wu rhandza swinene ntirho wa nsimu ematshan’weni yo wu tsakela ntsena. Ku tlula kwalaho, ndzi ni vuxaka lebyikulu na Yehovha ku tlula eku sunguleni.” Hakunene swikhongelo swa Kathy swi n’wi pfunile leswaku a tshinela eka Yehovha.
HETISISA XIPHEMU XA WENA
16, 17. (a) I yini leswi hi faneleke hi swi endla leswaku hi tshama hi ri karhi hi tiyisa vuxaka bya hina na Yehovha? (b) Hi ta bula hi yini exihlokweni lexi landzelaka?
16 Hi nga tshama hi ri karhi hi tshinela eka Yehovha hilaha ku nga heriki. A hi hambeteni hi n’wi yingisa hi ku va hi dyondza Bibele nkarhi ni nkarhi naswona a hi hambeteni hi vulavula na yena hi xikhongelo. Loko hi endla tano, vuxaka bya hina na Yehovha byi ta tiya naswona hi ta swi kota ku tiyisela miringo hikwalaho ko pfuniwa hi yena.
Hi nga tshama hi ri karhi hi tshinela eka Yehovha hilaha ku nga heriki
17 Kambe minkarhi yin’wana swiphiqo swa hina swa hi tikela, hambiloko hi ya emahlweni hi khongela eka Yehovha. Hi minkarhi yo tano, hi nga ha sungula ku nga ha n’wi tshembi Yehovha. Hi nga vona onge Yehovha a nga swi yingisi swikhongelo swa hina kutani hi nga ha tivutisa loko hakunene hi ri munghana wa yena. Loko u sungula ku titwa hi ndlela yoleyo, u nga endla yini? Xihloko lexi landzelaka xi ta ku pfuna emhakeni yoleyo.
^ ndzim. 2 Ku va ni vuxaka ni munhu un’wana i ndlela leyi munhu a titwaka ha yona hi munhu un’wana kutani va kombisana ndlela leyi va titwaka ha yona. Havumbirhi bya vona va fanele va tikarhatela ku hlayisa vuxaka bya vona byi tiyile.
^ ndzim. 15 Mavito ma cinciwile.


text:
LESWI HI SWI DYONDZAKA EBIBELENI | TIPISALEMA 102-105
Yehovha Wa Tsundzuka Leswaku Hi Ntshuri
Davhida u tirhise swigaririmi leswaku a hlamusela musa wa Yehovha.
Tanihi leswi hi nga ta ka hi nga swi koti ku twisisa mpfhuka lowu nga kona exikarhi ka tilo ni misava, a hi nge swi koti ku twisisa mpimo lowukulu wa musa wa rirhandzu wa Yehovha
Yehovha u swi veka ekule swidyoho swa hina hi ndlela leyi hi nga taka hi nga yi twisisi, kukota leswi vuhumadyambu byi nga ekule ni vupeladyambu
Hilaha tatana a kombaka jaha rakwe leri vavisekeke ntwelavusiwana, Yehovha u va komba tintswalo lava hundzukaka ni ku tlhela va hetiwa matimba hi swidyoho swa vona


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 13:1-33
13 Kutani Yehovha a byela Muxe a ku:2 “Rhuma vavanuna leswaku va ya kambela tiko ra Kanana, leri ndzi ri nyikaka vana va Israyele.+ Mi ta rhuma wanuna un’we wa nyimba ya vatata wakwe, wanuna un’wana ni un’wana loyi a nga ndhuna+ exikarhi ka vona.”3 Hiloko Muxe a va rhuma va suka emananga ya Parani+ hi ku landza xileriso xa Yehovha. Vavanuna hinkwavo a va ri varhangeri va vana va Israyele.4 Mavito ya vona hi lawa: Eka nyimba ya Ruveni, Xamuwa n’wana wa Zakuru;5 eka nyimba ya Simiyoni, Xafati n’wana wa Hori;6 eka nyimba ya Yuda, Kalebe+ n’wana wa Yefune;7 eka nyimba ya Isakara, Igali n’wana wa Yosefa;8 eka nyimba ya Efrayimi, Hoxeya+ n’wana wa Nuni;9 eka nyimba ya Benjamini, Palati n’wana wa Rafu;10 eka nyimba ya Zebuloni, Gadiyele n’wana wa Sodi;11 eka nyimba ya Yosefa,+ ku nga nyimba ya Manase,+ Gadayi n’wana wa Susi;12 eka nyimba ya Dani, Amiyele n’wana wa Gemali;13 eka nyimba ya Axere, Setura n’wana wa Mikayele;14 eka nyimba ya Neftali, Nahabi n’wana wa Vhofisi;15 eka nyimba ya Gadi, Geyuwele n’wana wa Maki.16 Lawa i mavito ya vavanuna lava Muxe a nga va rhuma leswaku va ya kambela tiko. Kutani Muxe a thya Hoxeya n’wana wa Nuni leswaku i Yehoxuwa.+17 Loko Muxe a va rhuma leswaku va ya kambela tiko ra Kanana, u va byele a ku: “Tlhandlukani laha mi ya eNegebu,+ kutani mi tlhandlukela endhawini ya tintshava.+18 Mi fanele mi vona leswi tiko+ ri nga xiswona ni vanhu lava va tshamaka eka rona, loko va ri ni matimba kumbe va tsanile, loko va ri vatsongo kumbe va tele;19 ni leswi tiko leri va tshamaka eka rona ri nga xiswona, loko ri ri rinene kumbe ri bihile, ni miti leyi va tshamaka eka yona, loko yi ri mixaxa kumbe yi ri marhangu;20 ni leswi tiko ri nga xiswona, loko ri nonile kumbe ri ondzile,+ loko ri ri ni mirhi kumbe ri nga ri na yona. Mi fanele mi va ni xivindzi+ naswona mi teka mihandzu yin’wana ya tiko.” Kutani masiku a ku ri masiku ya mihandzu leyi wupfaka ku sungula ya madiriva.+21 Hiloko va tlhandluka va ya kambela tiko ku sukela emananga ya Zini+ ku ya eRehobo,+ ku ya laha ku ngheniwaka ha kona eHamati.+22 Loko va tlhandlukele eNegebu,+ va fika eHebroni.+ Kutani Ahimani na Sexayi na Talimayi,+ lava va velekiwaka hi Anaka+ a va ri kwalaho. Kasi Hebroni+ a yi akiwe malembe ya nkombo emahlweni ka Sowana+ wa le Egipta.23 Loko va fika enkoveni wa Exikoli,+ va tseme kona xihluke xin’we lexi a xi ri ni xichocho xin’we xa madiriva.+ Kutani va xi rhwala hi nhonga leyi a yi rhwariwe hi vavanuna vambirhi, ni magrenada+ ni makuwa.24 Va thye ndhawu yoleyo va ku i nkova wa Exikoli+ hikwalaho ka xichocho lexi vana va Israyele va nga xi tsema kwalaho.25 Eku heteleleni, eku heleni ka masiku ya 40,+ va vuya eku kambeleni ka tiko.26 Kutani va famba va ya fika eka Muxe na Aroni ni le ka ntshungu hinkwawo wa vana va Israyele emananga ya Parani, eKadexi.+ Hiloko va vuya ni rito eka vona, ni le ka ntshungu hinkwawo naswona va va komba mihandzu ya tiko.27 Kutani va n’wi vikela va ku: “Hi nghene etikweni leri u hi rhumeke eka rona, hakunene ri khuluka ntswamba ni vulombe,+ naswona mihandzu+ ya rona hi leyi.28 Nilokoswiritano, mhaka hileswaku vanhu lava tshamaka etikweni va ni matimba naswona miti leyi tiyisiweke i yikulu ngopfu;+ naswona vanhu lava velekiweke hi Anaka hi va vonile kona.+29 Vaamaleke+ va tshama etikweni ra Negebu+ ni Vaheti ni Vayebusi+ ni Vaamori+ va tshama endhawini ya tintshava, ni Vakanana+ va tshama ekusuhi ni lwandle etlhelweni ra Yordani.”30 Hiloko Kalebe+ a ringeta ku miyeta vanhu leswaku va yingisa Muxe, a ya emahlweni a ku: “A hi tlhandlukeni hi ku kongoma naswona hi ta ri teka ri va ra hina, hikuva entiyisweni hi nga ri hlula.”+31 Kambe vavanuna lava a va tlhandluke na yena va ku: “A hi nge swi koti ku tlhandluka hi ya lwa ni vanhu lavaya, hikuva va ni matimba ku hi tlula.”+32 Kutani va hambeta va tisela vana va Israyele xiviko+ xo biha xa tiko leri va nga ri kambela, va ku: “Tiko leri hi tsemakanyeke eka rona leswaku hi ri kambela, i tiko leri dyaka vaaki va rona; vanhu hinkwavo lava hi va voneke exikarhi ka rona i vanhu lavakulu ngopfu.+33 Kona hi vone Manefilimi, vana va Anaka+ lava va humaka eka Manefilimi; lerova a hi tivona hi fana ni tinjiya, naswona ematihlweni+ ya vona a hi vonaka hi ndlela yoleyo.”


text:
XIYENGE 3
Milawu Ya Mfumo
—Ku Lava Ku Lulama Ka Xikwembu
U XEWETA muakelani wa wena loko u ri karhi u hundza. Endzhakunyana, u xiya leswaku i khale a ri karhi a mi langutile wena ni ndyangu wa wena. Na yena wa ku xeweta kutani a sungula ku vulavula na wena. U ri: “Xana ndzi nga ku vutisa swin’wana? I yini lexi mi endlaka mi hambana ni vanhu van’wana?” Hi loko u n’wi vutisa u ku: “Ha yini u vula tano?” Kutani a ku, “Mi Timbhoni ta Yehovha, a hi swona ke? Mi hambanile ni vanhu van’wana. Vukhongeri bya n’wina byi hambanile ni lebyin’wana—a mi tlangeli tiholideyi naswona a mi katseki eka swa tipolitiki ni le tinyimpini. A mi dzahi. Ndyangu wa wena wu vonaka wu hanya hi milawu leyi tlakukeke ya mahanyelo. I yini lexi mi endlaka mi hambana swinene ni vanhu van’wana?”
Nhlamulo ya kona yi olovile: Hi fumiwa hi Mfumo wa Xikwembu. Yesu tanihi Hosi ya wona wa hi tengisa. Wa hi pfuna leswaku hi famba endleleni yakwe xisweswo hi hambana ni misava leyi yo homboloka. Eka xiyenge lexi, hi ta vona ndlela leyi Mfumo wa Mesiya wu va tengiseke ha yona vanhu va Xikwembu hi tlhelo ra moya ni ra mahanyelo swin’we ni le nhlengeletanweni.
EKA XIYENGE LEXI
NDZIMA 10
Hosi Yi Tengisa Vanhu Va Yona Hi Tlhelo Ra Moya
Xana Khisimusi ni xihambano swi yelana njhani?
NDZIMA 11
Ku Tengisiwa eMahanyelweni Swi Endla Leswaku Vukwetsimi Bya Xikwembu Byi Vonaka
Tindlu to rindza ni tindlela to nghena ha tona ta le xivonweni xa Ezekiyele xa tempele swi ni nhlamuselo yo hlawuleka eka vanhu va Xikwembu ku sukela hi 1914.
NDZIMA 12
Ku Hleleriwa Ku Tirhela “Xikwembu Xa Ku Rhula”
Bibele a yi fanisi mpfilumpfilu ni ku hleleka, kambe yi wu fanisa ni ku rhula. Ha yini? Xana nhlamulo yi va khumba njhani Vakreste namuntlha?


text:
VANTSHWA VA VUTISA
Ha Yini U Fanele U Papalata Ku Tekelela Vanhu Va Le Ka Swinavetiso?—Xiyenge 2: Eka Majaha
Swi vula yini ku tekelela vanhu va le ka swinavetiso?
Xiya marito lama nga laha hansi kutani u hlamula swivutiso leswi nga ta landzela.
Hi wahi marito lama hlamuselaka majaha lawa u ma vonaka eka tifilimi, thelevhixini ni le ka swinavetisoi?
Hi wahi marito lawa wena u lavaka ku tiviwa hi wona?
Handle ko kanakana, tinhlamulo ta wena ta xivutiso xo sungula ti huma eka kholomu 1 naswona tinhlamulo ta xivutiso xa vumbirhi u ti kume eka kholomu 2. Loko swi ri tano, i mhaka ya kahle. Ha yini? Hikuva swinavetiso swi komba majaha lama nga kombisiki leswi wena u nga xiswona kumbe munhu loyi u lavaka ku va yena. Xiya leswaku ha yini.
Swinavetiso swi tala ku komba majaha ma ri lama nga ni madzolonga ma tlhela ma va vaxandzuki. Buku leyi nge Why Boys Don’t Talk—and Why It Matters yi kombisa leswaku majaha lama nga duma eka thelevhixini, tifilimi ni le ka mintlangu hi “lama nga tiya emirini ma ri lama hlundzukaka swinene. . . . Mongo hileswaku ku duma ku hlamuseriwa hi ku va ni mirhi lowu tiyeke ni ku va muxandzuki.”
Swivutiso swo anakanyisisa ha swona: Xana ku va u ri munhu wa madzolonga swi ta ku pfuna leswaku u va munghana lonene, mutirhikulobye kumbe wanuna lonene? Loko u pfukiwa, i yini leswi kombaka leswaku u tiyile—ku humesa ku hlundzuka ka wena kumbe ku va loyi u tikhomaka? I yini leswi nga ta kombisa leswaku u wanuna wa xiviri?
Bibele yi ri: “Loyi a hlwelaka ku hlundzuka wa antswa ku ri ni wanuna wa matimba, ni loyi a lawulaka moya wakwe ku ri ni loyi a tekaka muti.”—Swivuriso 16:32.
Swinavetiso swi tala ku komba majaha ma ri lama ehleketaka ngopfu hi timhaka ta masangu. Chris loyi a nga ni malembe ya 17 u ri: “Eka tifilimi ni le ka thelevhixini, majaha ma cincacinca vanhwanyana ku tlula ndlela leyi ma cincaka swiambalo swa wona ha yona.” Gary, la nga ni malembe ya 18 loko a yisa mhaka leyi emahlweni, u ri: “Jaha leri tolovelekeke eka swinavetiso ri ehleketa ngopfu hi timhaka ta masangu.” Hi xikombiso, tifilimi tin’wana ti kombisa onge ku va eswinkhubyanini, ku nwa byala ni ku hlanganyela eka timhaka ta masangu hi tona ntsena tipakani ta jaha.
Swivutiso swo anakanyisisa ha swona: Xana ku tekelela vanhu vo tano ku komba leswi u lavaka ku va xi swona? Xana wanuna wa xiviri u teka vavasati tanihi vanhu vo tlanga hi vona hi timhaka ta masangu kumbe wa va xixima?
Bibele yi ri: “Leswaku un’wana ni un’wana wa n’wina a tiva ndlela yo lawula xibya xakwe hi ku kwetsima ni ku xiximeka, ku nga ri hi ku navela ka ku lava vuxaka bya rimbewu.”—1 Vatesalonika 4:4, 5.
Swinavetiso swi komba majaha ma ri lama ma nga riki na vutihlamuleri. Eka tifilimi ni minongonoko ya thelevhixini leyi nga duma, minkarhi yo tala majaha ma kombisiwa ma ri malolo ni ku va swikangalafula. Kumbe leswi hi swona swi endlaka leswaku vanhu lavakulu va byi tekela ehansi vuswikoti bya majaha byo tirha. Gary, loyi a tshahiweke eku sunguleni, u te: “Loko ndzi khoma malembe ya 16, a swi ndzi tikela ku kuma ntirho endhawini leyi ndzi tshamaka eka yona hikuva van’wamabindzu a va lava ku hirha vavasati ntsena. Va twa onge majaha hinkwawo a ma na vutihlamuleri naswona a ma tshembeki!”
Swivutiso swo anakanyisisa ha swona: Xana swa twala ku vula leswaku majaha a ma na vutihlamuleri naswona a ma tshembeki? U nga swi kombisa njhani leswaku sweswo a hi ntiyiso?
Bibele yi ri: “Ku nga tshuki ku va ni munhu la byi langutelaka ehansi vuntshwa bya wena. Ku hambana ni sweswo, vana xikombiso xa lava tshembekaka eku vulavuleni, eku tikhomeni, erirhandzwini, eripfumelweni, evutengini.”—1 Timotiya 4:12.
Leswi u faneleke u swi tiva
Swinavetiso swi nga khumba vutomi bya wena. Hi xikombiso, swinavetiso swi nga ku endla leswaku u tekelela maambalelo ya masiku lawa leswaku u ta duma. Colin loyi a nga ni malembe ya 17, u ri: “Swinavetiso swi komba ndlela leyi majaha ma faneleke ma ambala ha yona ni ku kombisa vanhwanyana va ri karhi va ma landzelela. Leswi swi endla leswaku munhu a ya xava swiambalo sweswo. Ndzi swi endle ko hlayanyana sweswo!”
Swivutiso swo anakanyisisa ha swona: Xana ndlela leyi u ambalaka ha yona yi komba vumunhu bya wena kumbe u tekelela mikhuva ya vanhu van’wana? I mani loyi a vuyeriwaka loko u tshamela ku xava swiambalo swa manguva lawa?
Bibele yi ri: “Tshikani ku titwananisa ni mafambiselo lawa ya swilo.”—Varhoma 12:2
Ku tekelela swinavetiso swi nga endla leswaku u nga rhandziwi hi vanhwanyana. Xiya leswi van’wana va vona va swi vuleke:
“Ndzi tsakela ku va ni jaha leri nga tumbetiki leswi ri nga xi swona ku tlula leri ri endlaka swilo leswaku ri voniwa. Entiyisweni, jaha leri minkarhi yo tala ri ringetaka ku endla leswaku ri voniwa ra ndzi nyangatsa!”—Anna.
“Vanavetisi va endla leswaku majaha ma vona onge ma fanele ma va ni switirhisiwa swa elektroniki swa manguva lawa ni ku languteka hi ndlela yo karhi leswaku ma ta rhandziwa hi vanhwanyana. Loko vanhwanyana va ya va kula, a va languti leswi wena u nga na swona. Ematshan’weni ya sweswo, va vona ndlela leyi wanuna a nga xi swona endzeni ni ndlela leyi a khomaka van’wana ha yona. Hi xikombiso, vanhwanyana va rhandza majaha lama tshembekaka.”—Danielle.
“Minkarhi yo tala, jaha leri langutekaka kahle emirini ra titlakusa naswona a ndzi lavi ku va ni munhu wo tano. U nga va u ri jaha leri langutekaka kahle emisaveni hinkwayo kambe u ta va u bihile loko vumunhu bya wena byi nga fambelani ni ndlela leyi u langutekaka ha yona.”—Diana.
Xivutiso xo anakanyisisa ha xona: Loko Matsalwa ma hlamusela Samuwele loko a ha ri mufana, ma vula leswaku a ya emahlweni “a a kula naswona a rhandzeka swinene hi ku ya hi langutelo ra Yehovha ni ra vanhu.” (1 Samuwele 2:26) Hi tihi timfanelo leti u faneleke u antswisa eka tona leswaku u ta va ni ndhuma yoleyo?
Bibele yi ri: “Yanani emahlweni tanihi vavanuna.”—1 Vakorinto 16:13.
-
Leswi u nga swi endlaka
Kambisisa leswi navetisiwaka. Xiya leswi Bibele yi swi vulaka: “Hinkwaswo leswi nga emisaveni—ku navela ka nyama ni ku navela ka mahlo ni ku bombisa rifuwo ra munhu ra vutomi—a swi humi eka Tatana, kambe swi huma emisaveni.”—1 Yohane 2:16.
Swinavetiso swi endla leswaku swilo sweswo swi languteka onge ko va nchumu lowu tolovelekeke. Kutani dyondza ku kambisisa swilo leswi navetisiwaka. Swilo leswi u swi vonaka eka swinavetiso swi endliwe hi van’wamabindzu lava lavaka ku endla mali.
U nga pfumeleli swinavetiso swi ku lawula. Bibele yi ri: “Mi tiambexa vumunhu lebyintshwa, lebyi hi vutivi lebyi kongomeke byi endliwaka byi va byintshwa hi ku ya hi xifaniso xa Loyi a byi tumbuluxeke”—ku nga ri lebyi kombisiwaka eka swinavetiso.—Vakolosa 3:10.
Leswaku u ta kota ku tirhisa ndzayo leyi, ehleketa hi timfanelo leti u ti boxeke eku sunguleni ka xihloko lexi—timfanelo leti wena u lavaka ku tiviwa hi tona. Ha yini u nga sunguli sweswi ku ti hlakulela kumbe ku antswisa eka tona?
Kuma vanhu lavanene lava u nga va tekelelaka. Bibele yi vula leswaku “loyi a fambaka ni vanhu vo tlhariha u ta tlhariha.” (Swivuriso 13:20) I vavanuna vahi lava u va tivaka va tlharihile? Van’wana va nga ha va va ri endyangwini wa ka n’wina, vo tanihi tatana kumbe malume wa wena. Van’wana ku nga ha va ku ri vanghana va wena va xinuna lava wupfeke kumbe lava u tolovelaneke na vona. Timbhoni ta Yehovha ti ni swikombiso leswinene swo tala swa vavanuna evandlheni ra Vukreste. Bibele hi yoxe yi ni swikombiso swa kahle swo fana na Tito, loyi a veke xikombiso lexinene lexi vantshwa va nga xi tekelelaka.—Tito 2:6-8.
Xiringanyeto: Hlaya buku leyi nge Tekelela Ripfumelo Ra Vona leswaku u dyondza hi swikombiso swa vavanuna va le Bibeleni vo tanihi Avele, Nowa, Abrama, Samuwele, Eliya, Yonasi, Yosefa na Petro.
DYONDZA SWO TALA
Swi Vula Yini Ku Va Wanuna Wa Xiviri?
Swi vula yini ku va “wanuna wa xiviri,” naswona u nga swi kotisa ku yini ku va wanuna wa xiviri ku nga khathariseki swiyimo swa wena?


text:
Xana Bibele Yi Ni Rungula Leri Pakanisaka Malunghana Ni Vutomi Bya Yesu?
Nhlamulo ya Bibele
Mutsari wa Bibele Luka u vule leswi malunghana ni rungula rakwe leri vulavulaka hi vutomi bya Yesu: ‘
Ndzi lavisise swilo hinkwaswo ku sukela emasungulweni hi ku kongoma.’—Luka 1:3.
Van’wana va vula leswaku rungula leri vulavulaka hi vutomi bya Yesu lebyi tsariweke eka Tievhangeli, ku nga tibuku leti tsariweke hi Matewu, Marka, Luka na Yohane, lava hanyeke enkarhini wa yena, ri cinciwile kwalomu ka lembe-xidzana ra vumune.
Hambiswiritano, xiphemu xa nkoka swinene xa Evhangeli ya Yohane xi kumiwile aEgipta eku sunguleni ka va-1900. Sweswi xi tiviwa tanihi Papyrus Rylands 457 (P52) naswona xi hlayisiwe eLayiburari ya John Rylands le Manchester eNghilandhi. Xi ni marito lama nga eka Yohane 18:31-33, 37, 38 eTibebeleni ta manguva lawa.
Lexi i xiphemu xa khale ku tlula hinkwaswo eka Matsalwa ya Vukreste ya Xigriki. Swidyondzi swo tala swi pfumela leswaku xi tsariwe kwalomu ka lembe ra 125 C.E., ku nga nkarhi lowu lavaka ku endla kotara ya lembe-xidzana kumbe ku tlula endzhaku ka loko ku tsariwe tsalwa lero sungula. Marito lama nga eka xona ma pfumelelana swinene ni lama nga eka matsalwa lama tsariweke hi voko lama veke kona hi ku famba ka nkarhi.
DYONDZA SWO TALA
Xivangelo Xo Tshemba Tibuku Ta Mune Ta Bibele Ta Matewu, Marka, Luka Na Yohane
Xiya vumbhoni bya matsalwa ya khale lama tsariweke hi voko.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nahume 2:1-13
2 Loyi a hangalasaka u humelele emahlweni ka xikandza xa wena.+ Onge ndhawu leyi tiyisiweke yi nga hlayisiwa. Langutela ndlela. Tiyisa masenge. Tinyike matimba lamakulu.+2 Kunene Yehovha u ta hlengeleta ku tinyungubyisa ka Yakobe,+ ku fana ni ku tinyungubyisa ka Israyele, hikuva lava va thangulaka va va thangurile;+ swihluke swa vona va swi onhile.+3 Xitlhangu xa vavanuna va yena va matimba xi pendiwe xi va xo tshwuka; vavanuna va yena va ntamu lowukulu va ambale nguvu ya xivunguvungu.+ Esikwini leri a lunghekaka ha rona, kalichi ya nyimpi yi nghenisiwe mabawuti ya nsimbi yo kotisa ndzilo, naswona mafumu ya murhi wa yunipa+ ma tsekatseka.4 Makalichi ya nyimpi ma tshamela ku tsutsuma ma nga lawuleki eswitarateni.+ Ma tshamela ku ya ehansi ni le henhla emintsendzeleni. Ma languteka ku fana ni swisana. Ma tshamela ku tsutsuma ku fana ni tindlati.+5 U ta tsundzuka vanhu va yena lavakulu.+ Va ta khunguvanyeka loko va famba.+ Va ta hatlisela erirhangwini ra wona, kutani rihlampfu ri fanele ku simekiwa ri tiya.6 Kunene tinyangwa ta milambu ti ta pfuriwa, ni xigodlo xi ta hela.7 Xi yimisiwile; wu fununguriwile; kunene wu ta tekiwa,+ vanhwanyana va yena lava nga mahlonga va ta va ni xiviti, ku fana ni mpfumawulo wa matuva,+ ma tshamela ku tiba timbilu.+8 Kutani Ninivha, ku sukela emasikwini ya ku va kona ka yena,+ a a fana ni xidziva xa mati;+ kambe va baleka. “Yimani mi nga fambi! Yimani mi nga fambi!” Kambe a nga kona loyi a tlhelaka.+9 Phangani silivhere; phangani nsuku;+ hikuva swilo leswi hleriweke a swi pimiwanga. Ku ni ntsengo lowukulu wa swilo leswi navelekaka swa mixaka hinkwayo.+10 Vuhava ni ku pfumala nchumu, ni muti lowu wu mbundzumuxiweke!+ Kutani mbilu ya n’oka,+ matsolo ma gudlagudla,+ masenge hinkwawo ma ni switlhavi leswikulu;+ loko ku ri swikandza swa vona hinkwavo, swa chava.+11 Byi kwihi byetlelo bya tinghala, ni bako ra swinghalana swa ntshiva, laha nghala yi fambeke kona, yi nghena,+ laha n’wana wa nghala a a ri kona, ku nga ri na munhu loyi a a va chavisa?+12 Nghala a yi handzulela leswi ringaneke swinghalana swa yona, naswona a yi dlayela tinghala ta yona ta matswele. A yi tshama yi tate makhele ya yona hi nyama ni tindhawu ta yona ta ku tifihla ti tele swiharhi leswi handzuleriweke.+13 “Waswivo! Ndzi lwa na wena,” ku vula Yehovha wa mavuthu,+ “ndzi ta hisa kalichi ya wona ya nyimpi hi ndzilo.+ Kutani banga ri ta lovisa swinghalana swa wena swa ntshiva.+ Xiharhi lexi u xi khomeke ndzi ta xi lovisa emisaveni, rito ra varhumiwa va wena a ri nge he twakali.”+


text:
Ntivo-vuthlarhi, hiku angarha, i xiyimiso xo hlengeleta vutivi hindlela leyi hlahluvekaka. Hi ku kongoma ntivo-vuthlarhi i ndlela yo hlengeleta vutivi hi ku pima, kuringeta, na hi ku dyondza ntumbuluko, ku hlanganisa na marungula ya vu tivi lebyi hlengeletiweke hi vanhu hi ku hlahluva.
Va nwa-vuthlarhi seketela ku ti thsega hi tindlela ta ntivo-vuthlarhi, leswaku va vumba no hlela tinhlamuselo to ntumbuluko hi ku tirhisa ku pima no tiyisekisa mbuyelo wa kuhlahluva no ringeta. Hikwalaho Ntivo vuthlarhi(Science) byi ringeta ku papalata tinhlamuselo leti sekeriweke aka mimoya kufekela laha tinhlamuselo hinkwato ti hlahluviwa no tiyisekisiwa, naswona byi ala tinhlamuselo ta vukhale bya ma endlelo.
Marhavi ya ntivo-vuthlarhi ma hambanisiwa hi mintlawa yimbirhi: Ntivo-ntumbuluko(Natural sciences), vu kambisisi bya mafamisele ya ntumbuluko; Ntivo-ntumbuluko(Social sciences), vukambisisi bya ma hanyele ya vanhu. Leswaku dyondzo ya Tinhlayo yi tekiwa tani hi rhavi ra ntivo-vuthlarhi, swi le eka loyi a swi bumabumelaka.


text:
Leyi I Ndhawu Leyi Hi Gandzelaka Yehovha Eka Yona
“Ndzi ta dyiwa hi ku hisekela yindlu ya wena.”—YOHANE 2:17.
TINSIMU: 127, 118
1, 2. (a) Vanhu va Yehovha va le minkarhini ya khale a va n’wi gandzela kwihi? (b) Yesu a a titwa njhani hi tempele ya Yehovha ya le Yerusalema? (c) Hi ta bula hi yini exihlokweni lexi?
MALANDZA ya Xikwembu ya khale a ma ri ni tindhawu leti a ma xi gandzela eka tona ku fana ni malandza ya xona ya namuntlha. Hi xikombiso, loko Avele a nyikele magandzelo eka Yehovha, swi nga ha endleka leswaku u ake alitari. (Genesa 4:3, 4) Nowa, Abrahama, Isaka, Yakobe na Muxe hinkwavo ka vona va ake tialitari. (Genesa 8:20; 12:7; 26:25; 35:1; Eksoda 17:15) Yehovha u byele Vaisrayele leswaku va aka tabernakela. (Eksoda 25:8) Endzhaku ka nkarhi, u va lerise leswaku va aka tempele. (1 Tihosi 8:27, 29) Endzhaku ka loko vanhu va Xikwembu va vuyile evuhlongeni eBabilona, a va hlangana nkarhi ni nkarhi emasinagogeni. (Marka 6:2; Yohane 18:20; Mintirho 15:21) Naswona Vakreste vo sungula a va hlengeletana emakaya ya vamakwavo. (Mintirho 12:12; 1 Vakorinto 16:19) Namuntlha, vanhu va Yehovha emisaveni hinkwayo va hlengeletana eTiholweni ta Mfumo ta makume ya magidi, laha va dyondzaka hi Yehovha va tlhela va n’wi gandzela.
2 Yesu a a yi xixima swinene tempele ya Yehovha leyi a yi ri eYerusalema. Ndlela leyi Yesu a a yi rhandza ha yona tempele yoleyo yi tsundzuxe vadyondzisiwa vakwe marito ya mupisalema lama nge: “Ku hisekela yindlu ya wena swinene ku ndzi dyile.” (Pisalema 69:9; Yohane 2:17) Holo ya Mfumo i “yindlu ya Yehovha,” kambe a yi fani ni tempele ya le Yerusalema. (2 Tikronika 5:13; 33:4) Kambe hi fanele hi ti xixima swinene tindhawu leti hi gandzelaka Yehovha eka tona. Exihlokweni lexi, hi ta bula hi milawu ya Bibele leyi hi dyondzisaka ndlela leyi hi faneleke hi tikhoma ha yona loko hi ri eTiholweni ta hina ta Mfumo, ndlela leyi hi faneleke hi ti khathalela ha yona ni ndlela leyi hi nga pfunetaka ha yona ku ti hakelela. *—Vona nhlamuselo ya le hansi.
HI XIXIMA MINHLANGANO YA HINA
3-5. I yini Holo ya Mfumo, naswona hi fanele hi titwa njhani hi minhlangano ya hina?
3 Holo ya Mfumo i ndhawu leyi vanhu va hlengeletanaka eka yona leswaku va gandzela Yehovha. Minhlangano i nyiko leyi humaka eka Xikwembu, naswona yi hi pfuna ku tiyisa vuxaka bya hina na xona. Eminhlanganweni ya hina, nhlengeletano yakwe yi hi nyika xikhutazo ni nkongomiso lowu hi wu lavaka. I lunghelo ku rhambiwa hi Yehovha ni hi N’wana wakwe leswaku hi ta dya “etafuleni ra Yehovha” vhiki ni vhiki. (1 Vakorinto 10:21) A hi fanelanga hi rivala ndlela leyi xirhambo lexi xi hlawulekeke ha yona.
4 Yehovha u hi hlamusela kahle leswaku u lava hi ya eminhlanganweni leswaku hi ya n’wi gandzela hi tlhela hi khutazana. (Hlaya Vaheveru 10:24, 25.) Leswi hi n’wi xiximaka Yehovha, a hi nge xwi eminhlanganweni handle ka loko ku ri ni xivangelo lexi twalaka. Loko hi lunghiselela minhlangano hi tlhela hi swi langutela hi mahlongati ku hlamula eka yona, hi kombisa leswaku ha yi tlangela.—Pisalema 22:22.
5 Ndlela leyi hi tikhomaka ha yona eminhlanganweni ni ndlela leyi hi ti khathalelaka ha yona Tiholo ta hina ta Mfumo yi kombisa ndlela leyi hi n’wi xiximaka ha yona Yehovha. Hi lava leswaku mahanyelo ya hina ma yisa ku dzuneka evitweni ra Yehovha, leri hi ntolovelo ri vaka ri tsariwile eka mfungho lowu tsariwaka eHolweni ya Mfumo.—Ringanisa na 1 Tihosi 8:17.
6. I yini leswi vanhu van’wana va swi vuleke malunghana ni Tiholo ta hina ta Mfumo ni lava va hlanganyelaka eka tona? (Vona xifaniso lexi nga eku sunguleni ka xihloko lexi.)
6 Vanhu van’wana va swi xiya loko hi xixima Tiholo ta hina ta Mfumo. Hi xikombiso, wanuna un’wana wa le Turkey u tshame a ku: “Ku basa ni ku hleleka leswi ndzi swi voneke eHolweni ya Mfumo swi ndzi tsakise swinene. Vanhu va kona a va ambale kahle, va n’wayitela naswona va ndzi pfuxele hi ndlela ya rirhandzu. Sweswo swi ndzi tsakise swinene.” Wanuna yoloye u sungule ku ta eminhlanganweni hinkwayo naswona swi nga si ya kwihi u khuvuriwile. Edorobeni rin’wana le Indonesia, vamakwerhu va rhambe vaakelani va vona, meyara ni vatirhelamfumo van’wana leswaku va ta vona Holo ya vona ya Mfumo leyintshwa. Meyara u tsakisiwe hi ndlela leyinene leyi yi akiweke ha yona, xivumbeko xa yona ni ntanga wa yona wo saseka. U te: “Ku basa ka holo leyi ku kombisa leswaku mi ni ripfumelo leri tiyeke eka Xikwembu.”
7, 8. Hi swi kombisa njhani leswaku hi xixima Yehovha loko hi ri eHolweni ya Mfumo?
7 Yehovha hi yena a hi rhambeke eminhlanganweni naswona wa khathala hi ndlela leyi hi langutekaka ha yona ni ndlela leyi hi tikhomaka ha yona loko hi ri eka yona. Hikwalaho hi papalata ku hundzeleta swilo. A hi tiyisi voko ku tlula mpimo hi tlhela hi ambala hi ndlela yo hlawuleka ngopfu naswona a hi debyisi voko hi tlhela hi ambala hi ndlela leyi nga xi faneliki xiendlakalo xexo. I ntiyiso leswaku Yehovha u lava leswaku hina ni vanhu lava hi va rhambaka eHolweni ya Mfumo hi titwa hi ntshunxekile. Kambe a hi lavi ku kombisa leswaku a hi yi xiximi minhlangano hi ndlela hambi ku ri yihi. Hi yona mhaka hi nga ambaliki swiambalo leswi nga basangiki kumbe swo tihungasa ha swona, naswona a hi tsalelani marungula, hi vulavula, kumbe hi dya ni ku nwa swo karhi hi nkarhi wa minhlangano. Naswona vatswari va fanele va dyondzisa vana va vona leswaku va nga tsutsumatsutsumi kumbe va tlanga eHolweni ya Mfumo.—Eklesiasta 3:1.
8 Loko Yesu a vone vanhu va xavisa swilo etempeleni ya Xikwembu, u hlundzukile kutani a va hlongola. (Yohane 2:13-17) EHolweni ya Mfumo, hi gandzela Yehovha hi tlhela hi dyondza ha yena. Hikwalaho swi ta va swi nga fanelanga ku endla mabindzu loko hi ri kwalaho.—Ringanisa na Nehemiya 13:7, 8.
HI PFUNETA KU AKA TIHOLO TA MFUMO
9, 10. (a) Vanhu va Yehovha va ti aka njhani Tiholo ta Mfumo, naswona ku ve ni vuyelo byihi? (b) Nhlengeletano ya Yehovha yi ma pfuna njhani mavandlha lama nga swi kotiki ku tiakela Tiholo ta wona ta Mfumo?
9 Vanhu va Yehovha emisaveni hinkwayo va tirha hi matimba leswaku va aka Tiholo ta Mfumo. Vatirhi vo tirhandzela lava nga hakeriwiki va dirowa, va aka va tlhela va ti lunghisa. Hikwalaho ka sweswo, eka malembe ya 15 lama hundzeke, hi ake Tiholo ta Mfumo to saseka to tlula 28 000 emisaveni hinkwayo, kumbe kwalomu ka Tiholo ta Mfumo ta ntlhanu siku ni siku.
10 Nhlengeletano ya Yehovha yi avela vatirhi vo tirhandzela yi tlhela yi tirhisa minyikelo leswaku yi pfuneta eku akeni ka Tiholo ta Mfumo kun’wana ni kun’wana laha ti lavekaka kona. Hi landzela nawu lowu kongomisaka wa le Bibeleni wa leswaku lava nga ni swo tala va nga pfuna lava pfumalaka. (Hlaya 2 Vakorinto 8:13-15.) Ku ve ni vuyelo byihi? Ku akiwe Tiholo ta Mfumo to tala ti akeriwa mavandlha lawa a ma nga ta swi kota ku ti hakelela.
11. I yini leswi vamakwerhu van’wana va swi vulaka malunghana ni Holo ya vona ya Mfumo leyintshwa, naswona leswi swi endla u titwa njhani?
11 Vamakwerhu va le vandlheni rin’wana ra le Costa Rica va tsale va ku: “Loko hi yime emahlweni ka Holo ya hina ya Mfumo, hi vona onge ha lorha! A hi tshembi. Holo ya hina yo saseka yi hetiwe hi masiku ya nhungu ntsena! Sweswo swi koteke hikwalaho ko katekisiwa hi Yehovha, malunghiselelo lama endliweke hi nhlengeletano yakwe ni nseketelo wa vamakwerhu lava rhandzekaka. Ndhawu leyi yo gandzela eka yona hakunene i nyiko ya risima, ndzalama leyi Yehovha a hi nyikeke yona. Hi tsake swinene hikwalaho ka yona.” Swa hi tsakisa swinene loko hi twa vamakwerhu va khensa Yehovha hikwalaho ka leswi a va endleleke swona. Naswona ha tsaka leswi vamakwerhu emisaveni hinkwayo va kotaka ku kuma Tiholo ta vona ta Mfumo. Swi le rivaleni leswaku Yehovha u katekisa ntirho wo aka Tiholo ta Mfumo, hikuva loko ti hetiwa, vanhu vo tala va sungula ku ta eminhlanganweni leswaku va ta dyondza hi Yehovha.—Pisalema 127:1.
12. U nga pfuneta njhani eku akiweni ka Tiholo ta Mfumo?
12 U nga pfuneta njhani eku akiweni ka Tiholo ta Mfumo? Kumbexana u nga tirha hi ku tirhandzela u pfuneta eka ntirho wolowo. Naswona hinkwerhu ka hina hi nga nyikela hi mali leswaku yi ta pfuneta eku akiweni ka Tiholo ta Mfumo. Loko hi endla leswi hi nga swi kotaka leswaku hi seketela ntirho lowu, ha tsaka hileswi hi nyikeke naswona xa nkoka swinene hi dzunisa Yehovha. Hi tekelela xikombiso xa vanhu va Xikwembu va le minkarhini ya ku tsariwa ka Bibele lava hisekeleke ku nyikela leswaku ku akiwa tindhawu ta vona to gandzela eka tona.—Eksoda 25:2; 2 Vakorinto 9:7.
HI HLAYISA TIHOLO TA HINA TA MFUMO TI BASILE
13, 14. I yini leswi hi swi dyondzaka eBibeleni leswi kombisaka leswaku hi fanele hi hlayisa Tiholo ta hina ta Mfumo ti ri leti baseke ti tlhela ti languteka?
13 Yehovha i Xikwembu lexi baseke xi tlhela xi kwetsima. I Xikwembu lexi hlelekeke. Hi yona mhaka hi faneleke hi hlayisa Tiholo ta hina ta Mfumo ti basile ti tlhela ti languteka. (Hlaya 1 Vakorinto 14:33, 40.) Naswona leswaku hi va lava baseke hi tlhela hi kwetsima ku fana na Yehovha, hi fanele hi hlayisa vugandzeri bya hina, mianakanyo ya hina, swiendlo swa hina ni mimiri ya hina yi ri leyi baseke.—Nhlavutelo 19:8.
14 Loko hi hlayisa Holo ya hina ya Mfumo yi ri leyi baseke naswona yi languteka, a hi nge chavi ku rhamba vanhu eminhlanganweni ya hina. Naswona vanhu va ta swi vona leswaku ha swi endla leswi hi chumayelaka ha swona, ku nga misava leyintshwa leyi baseke. Va ta swi vona leswaku hi gandzela Xikwembu lexi kwetsimaka xi tlhela xi basa, lexi nga ta endla misava leyi yi va paradeyisi yo saseka.—Esaya 6:1-3; Nhlavutelo 11:18.
15, 16. (a) Ha yini minkarhi yin’wana swi nga olovi ku hlayisa Holo ya Mfumo yi basile? Ha yini hi fanele hi yi hlayisa yi basile? (b) Xiyimiso xa ku basisiwa ka Holo ya n’wina ya Mfumo xi hleriwa njhani, naswona hi rihi lunghelo leri un’wana ni un’wana wa hina a nga na rona?
15 Vanhu va ni mavonelo lama hambaneke malunghana ni ku basisa. Ha yini? Swi nga ha endleka ku ri ndlela leyi va kurisiweke ha yona. Nakambe, van’wana va tshama endhawini leyi teleke ritshuri kumbe leyi mapato ya kona ma nga riki na xikontiri ma tlhela ma va ni ndzhope. Van’wana va ni xiphiqo xa mati kumbe a va na swilo swo basisa ha swona. Kambe ku nga khathariseki leswaku hi tshama kwihi ni leswaku vanhu va le ndhawini leyi hi tshamaka eka yona va titwa njhani hi ku basisa, hi fanele hi hlayisa Tiholo ta hina ta Mfumo ti basile ti tlhela ti languteka. I tindhawu leti hi gandzelaka Yehovha eka tona.—Deteronoma 23:14.
16 Loko hi lava leswaku Holo ya hina ya Mfumo yi va leyi baseke, hi fanele hi hleleka. Vakulu va fanele va endlela vandlha xiyimiso xo basisa naswona va tiyiseka leswaku minkarhi hinkwayo ku ni swilo leswi eneleke swo basisa ha swona. Vakulu va tlhela va hlela ntirho leswaku wu ta endliwa. Swilo swin’wana swi lava ku basisiwa loko ku hela nhlangano wun’wana ni wun’wana kambe swin’wana a swi lavi ku basisiwa nkarhi ni nkarhi. Hinkwerhu hi ni lunghelo ro hlanganyela eku basiseni ka Tiholo ta hina ta Mfumo.
HI KHATHALELA TIHOLO TA HINA TA MFUMO
17, 18. (a) Hi nga dyondza yini eka ndlela leyi vanhu va Yehovha va yi khathaleleke ha yona tempele enkarhini lowu hundzeke? (b) Ha yini hi fanele hi khathalela Tiholo ta hina ta Mfumo?
17 Nakambe hi hlayisa Tiholo ta hina ta Mfumo ti ri exiyin’weni lexinene hi ku lunghisa swilo leswi faneleke swi lunghisiwa. Malandza ya Yehovha ya khale ma endle tano na wona. Hi xikombiso, hi nkarhi wa ku fuma ka Hosi Yehowaxi wa le Yuda, vanhu va nyikele hi mali etempeleni. Hosi yi lerise vaprista leswaku va tirhisa mali yoleyo leswaku ku lunghisiwa tempele kun’wana ni kun’wana laha a ku fanele ku lunghisiwa. (2 Tihosi 12:4, 5) Endzhaku ka malembe ya 200, Hosi Yosiya u tlhele a tirhisa minyikelo ya le tempeleni leswaku a hakelela swilo leswi a swi fanele swi lunghisiwa.—Hlaya 2 Tikronika 34:9-11.
18 Tikomiti tin’wana ta Marhavi ti xiye leswaku vanhu va le matikweni lama languteriwaka hi marhavi ya tona a va swi tolovelanga ku hlayisa miako kumbe swilo swo tirha ha swona swi ri exiyin’weni lexinene. Swi nga ha endleka leswaku ematikweni wolawo vanhu lava tivaka ku endla ntirho wolowo a va talanga. Kumbe va nga ha va va nga ri na mali leyi ringaneke yo hakelela swilo leswi faneleke swi lunghisiwa. Kambe loko hi nga ti lunghisi Tiholo ta hina ta Mfumo loko ti lava ku lunghisiwa, ti ta sungula ku nga ha languteki naswona vanhu va ta swi xiya. A ti nge nyikeli vumbhoni lebyinene eka vona. Ku ri na sweswo, loko hinkwerhu hi endla leswi hi nga swi kotaka leswaku hi khathalela Tiholo ta hina ta Mfumo, hi ta va hi dzunisa Yehovha naswona a hi nge tlangisi mali leyi nyikeriweke hi vamakwerhu.
19. I yini leswi u nga ta swi endla ku kombisa leswaku u xixima ndhawu leyi u gandzelaka Yehovha eka yona?
19 Holo ya Mfumo i muako lowu nyiketeriweke eka Yehovha. A hi ya munhu wo karhi naswona a hi ya vandlha. Hilaha se hi buleke hakona exihlokweni lexi, milawu leyi kongomisaka ya Bibele yi ta hi pfuna leswaku hi va ni langutelo lerinene hi tindhawu leti hi gandzelaka Xikwembu eka tona. Leswi hi xiximaka Yehovha, hi xixima minhlangano ya hina ni Tiholo ta hina ta Mfumo. Ha swi tsakela ku nyikela hi mali leswaku ku ta akiwa Tiholo ta Mfumo, naswona hi tirha hi matimba leswaku hi ti khathalela naswona hi ti hlayisa ti basile. Ku fana na Yesu, hi kombisa ku hiseka ni ku xixima tindhawu leti hi gandzelaka Yehovha eka tona.—Yohane 2:17.
^ ndzim. 2 Xihloko lexi xi vulavula hi Tiholo ta Mfumo. Kambe leswi hi nga ta bula ha swona swa tirha ni le ka Tiholo ta Tinhlengeletano ni tindhawu tin’wana leti tirhiseriwaka ku gandzela Yehovha.


text:
I Mani Musunguri Wa N’wina?
Nhlengeletano ya Timbhoni ta Yehovha yi sungule eku heleni ka malembe ya va-1800. Hi nkarhi wolowo, ntlawa lowutsongo wa swichudeni swa Bibele lowu a wu tshama ekusuhi na Pittsburgh ePennsylvania le United States, wu sungule ku kambisisa Bibele hi vukheta. A wu kambisisa leswi a swi dyondzisiwa etikerekeni ku vona loko swi fana ni leswi Bibele yi swi dyondzisaka hakunene. Kutani wu sungule ku kandziyisa leswi wu swi dyondzeke eka tibuku, maphepha-hungu ni le ka magazini lowu sweswi wu vuriwaka Xihondzo Xo Rindza—Xi Huwelela Mfumo Wa Yehovha.
Eka ntlawa wolowo a ku ri ni wanuna loyi a a vuriwa Charles Taze Russell. Hi nkarhi wolowo a a rhangela eka ntirho wo dyondzisa Bibele naswona u ve muhleri wo sungula wa Xihondzo Xo Rindza kambe a ku nga ri yena musunguri wa vukhongeri lebyintshwa. Xikongomelo xa Russell ni Swichudeni swin’wana swa Bibele, a ku ri ku dyondzisa tidyondzo ta Yesu Kreste ni ku endla leswi a swi endliwa hi vandlha ra Vakreste vo sungula. Leswi Yesu ku nga Musunguri wa Vukreste, hi n’wi teka a ri yena musunguri wa nhlengeletano ya hina.—Vakolosa 1:18-20.
DYONDZA SWO TALA
“A Hi Ringaniseni Tsalwa Hi Tsalwa”
Loko hi ri karhi hi hlaya ndzimana ya Bibele, mongo wa yona wu nga hi pfuna njhani ku twisisa nhlamuselo?


text:
XIHONDZO XO RINDZA SEPTEMBER 2013
Ha Yini Ku Ri Ni Ku Xaniseka Konghasi? Xana Ku Ta Hela Rini?
I yini leswi Bibele yi swi vulaka malunghana ni ku xaniseka naswona vanhu va ta xaniseka ku fikela rini?
Ku Fa Ka Vanhu Vo Tala Lava Nga Riki Na Nandzu!
Hi vona ku xaniseka ko tala laha misaveni loku hakanyingi ku nga riki ni xivangelo. Xana Xikwembu xi fanele xi soriwa?
Ha Yini Ku Ri Ni Ku Xaniseka Konghasi?
Kuma swilo swa ntlhanu leswi vangaka ku xaniseka namuntlha kutani u kuma xihlovo xa xiviri xa ntshembo.
Ku Xaniseka Ku Le Kusuhi Ni Ku Hela!
Xikwembu xi tshembise ku herisa swilo hinkwaswo leswi vangaka ku xaniseka. Xana xi ta swi endlisa ku yini naswona rini?
Ndzi Xisiwana Hi Tlhelo Ra Nyama Kambe Ndzi Fuwile Hi Tlhelo Ra Moya
Alexander Ursu u swi vonile leswaku a swi nge n’wi siveli ku kula hi tlhelo ra moya hambiloko a ri eSoviet Union wa khale. Hlaya rungula rakwe leri tsakisaka.
Xana Tindzimi Ta Hina Ti Sungule Eka “Xihondzo Xa Le Babele”?
Xana Xihondzo xa le Babele i yini? Ririmi ri sungule kwihi?
“Xikwembu Xi Rhandza Munyiki La Tsakeke”
Kumisisa leswaku ha yini nsusumeto wu ri wa nkoka loko swi ta eka ku nyika.
Xikwembu Xi Nga Twa Ku Vava
—Ndlela Leyi Hi Nga Xi Tsakisaka Ha Yona
Xana wa swi tiva leswaku u nga vavisa Yehovha? Dyondza ndlela leyi swiendlo swa Adamu na Evha swi vaviseke Xikwembu ha yona.
Tinhlamulo Ta Swivutiso Swa Bibele
Ndzayo ya Bibele malunghana ni ndlela leyi u nga vaka ni ntsako endyangwini hikuva byi huma eka Musunguri wa vukati, Yehovha Xikwembu.
Swin'wana Leswi Nga Kona Eka Website Leyi
Ntirho Wa Timbhoni Ta Yehovha Wu Seketeriwa Njhani Hi Timali?
Timbhoni ta Yehovha a ti humesi minhlengo kumbe vukhume kambe vona ndlela leyi ntirho wo chumayela emisaveni hinkwayo wu kulaka ha yona.


text:
1Na va gu vbweta gu vboha Jerusalema, na varomo Bhetifage, mu gigomoni nya Miolivha, Jesu a di ruma vapizane vavili, khuye: 2"Indrani talalani mule mu gu wonago khavba, mu na ya mana buru na yi hungidwe ni giburwana gyaye. Dzi tshuleni dza dzimbili muta nadzo. 3Uye a mu ganedzisago, mu embeleni, khenu: khu Pfhumu a dzi vbwetago; a na dzi resa nyamba hwela." 4Esi si giregide gasi gu tadzisega mahungo ya muprofeti, a nga khaye: 5"Embelani nyamahegyane wa Siyoni.Khenu khedza Mufumeli wago, a gu telago khu gurula,na khilede giburwana, gyanana nya buru." 6Vapizane va di ya gira kha nga idzo Jesu a nga va rumago khidzo. 7Va di wuya ni buru ni giburwana; va dzi ladzela myendra yawe, gasi Jesu a khala khavbo. 8Vathu nya vangi va di ladza myendra ndzilani; vambe va di pila matamo nya misimbo va ma ladza. 9Avo va nga bani va thangide mbeli navo va nga bani va guta khu hwane, vatshavbo va di mu kulungela, khavo: "Hosana ga Mwamana wa Dhavide! A na rungudzwe uye a tago linani la Pfhumu! Hosana ndzadzini!" 10Gikhati Jesu a nga belago Jerusalema, lidhoropa latshavbo li di gira nyenganyenga. Vathu va di wudzisa, khavo: "Khu mani Oyu?" 11Gidzemo gi di hakha, khigyo: "Khu Jesu, muprofeti wa Nazareta gwa Galileya." 12Jesu a di bela Nyumbani ga Nungungulu a tutumisa vatshavbo va nga bani varomo mule va rengisa, navo va nga bani va renga, a gu reda vbavbatshi dzimeza dza va nya dzituruku nidzo nya varengisi nya matuva, a gu va embela, khuye: 13"Gu lovidwe, pwani: 'Nyumba yangu yi na ranwa, pwani nyumba nya nombelo.' Gasi enu mu yi vbindrugedzide mu gu yi gira liphala nya dzimbafa." 14Ndrani mule nya Nyumba ya Nungungulu a di randredwe khu sikhumu ni sikhurubwa, a gu si hawulugisa. 15Na va wonide siliwugiso a nga bani a gira, ni sanana si nga bani si gulumela Nyumbani ga Nungungulu, khiso: "Hosana ga Mwamana wa Dhavide!" Vaphasi nya vakhongolo ni vahevbudzi nya Nayo va di garadzega, va mu embela, khavo: 16"U ngu si pwa iso va ganelago gani?" Jesu a di va hakha, khuye: "Nyi ngu si pwa." A di va wudzisa, khuye: "Ina mu si hevbuli milowo yi gu khiyo: gidhumo gyangu gi na duga, khu kanani nya sanana nya sidugwana niso sa beleni, gani?" 17A di va diga, a duga khu dhoropani a hongola Bhetaniya aya lala. 18Ni dzimindru, na va gu bwelela dhoropani, Jesu a di pwa ndzala. 19Na wonide nguyu vbafuvbi ni ndzila, a di hidzimela aholu a di ya mana mahagane basi. Khavbo avbo, a di khuye: "Gima khu nanga velega gambe mihandro kala gupindruga!" Wu di dzegela gu banga. 20Vapizane, na va wonide esi, va di liwuga, khavo: "Nguyu yoyu wu di bangisa kharini nugunugu olu?" 21Jesu a di hakha, khuye: "Khu lisine nyi ngu mi embelani, kheni: mwa gu khodwani, nyamba kanakana, kha mu na gira basi esi nyi nga girago nguyu yoyu, aholu mwa gu ruma gigomo gegi, khenu: 'Siguga khavbo avbo, indra uya dzi dumwega phwani,' gu na girega kamwe. 22Kholu satshavbo mu si lombago khu gukhodwa gwanu, umo nya nombelo, mu na ningwani." 23Jesu a di bela Nyumbani ga Nungungulu. Nari vbakari nya guhevbudze a di yedwa khu vakhongolo nya vaphasi nya mhamba ni madhota va ya khavo: "Wa gu yi mana hayi tshivba nya gu gire esi? Khu mani a nga gu ninga tshivba yoyo?" 24Jesu a di va hakha, khuye: "Eni neni nyi na ni giwudziso gwanu. Mwa gu nyi phindrulani, nyi na mu embela umo nyi yi manago tshivba yeyi. 25Nga nyi embelani: ina gubhapatisa ga Johane gwa guta khu evbi? Khu ga Nungungulu mwendro khu gwa vathu?" Aholu va di phela gu temarisana khu gyawe, khavo: "Ha gu khethu khu ga Nungungulu, a na khuye: 'Khu ginani mu ngamba khodwa gwaye?' 26Gasi ha gu khethu: Khu gwa vathu, hi na wugedwa khu vathu, kholu vatshavbo va ngu muti Johane kha nga muprofeti nya gutale." 27Khavbo avbo, va di mu hakha, khavo: "Ahati." Uye nuye a di va hakha, khuye: "Eni neni kha nyi mu embelini umo nyi yi manago tshivba nya gugire esi!" 28"Nga wonani: Babe moyo a diri ni sanana sivili. A di ruma igyo nya guphele, khuye: 'Mwanangu, indra gundze muhuno uya limela miuvha.' 29Aholu igyo gi di hakha, khigyo: 'Nyi wowe.' Hwane nya gikhati gi di dzi laya, gi hongola. 30Na yede nya wuvili aya mu ruma nuye, a di hakha, khuye: 'Ina, nyi naya.' Aholu khaya gilo. 31Khu wevbini nya ava va vavili a nga girago guhaladza ga babe wule?" Va di hakha, khavo: "Khuye nya guphele." Jesu a di va embela, khuye: "Khu lisine nyi ngu mi embelani: Vakhuphisi ni maphuphulu va na mi thangela mufumuni wa Nungungulu. 32Kholu Johane dzude vbakari gwanu ata mi hevbudza ndzila nya gululame; kha mwa khodwa gwaye. Aholu vakhuphisi ni maphuphulu va khodwe gwaye. Na mu wonide esi, kha mwa dzi sodzisani, mu khodwa gwaye." 33"Yingisani gimbe gipimaniso: Babe moyo nya ndranga a di lima lithembwe, a yala miuvha, a gu bhiya, a gira gitshindro nya dziuvha ni gikoli nya gughadhe khovbo. Na vbedzide, a di li tshiyedza valimi a gu endra a hongola hwindzo. 34Na yi vbohide nango, a di rumela sithumi saye ga valimi vale, gasi guya hengisa wadwa wu nga bani wu mu lumba. 35Aholu valimi va di wugela sithumi sile: Va gu veta gimwegyo, va gu songa gimbe, va gu pfara gimbe khu siwindri: 36A di engedza gambe gu va rumela simbe sithumi nya singi guvbindra iso nya guphele; va di ya si gira idzo saye. 37Guhegisani a di va rumela mwanaye, na gu pimisa kharati: 'Va na ya ninga githawo mwamana wangu.' 38Aholu valimi, na va wone mwamana waye, va di embedzelana, khavo: 'Khuye oyu a na gu tshalago ni thomba. Hongoleni hi mu songe, gasi hi na tshala nayo ethu.' 39Va di mu pfinya, va gu hongola naye khabini vaya mu songa. 40Ina tshigu a na tago mune lithembwe, ginani a na ta girago ga valimi vale?" 41Va di hakha, khavo: "A nata va songa vatshavbo, nyamba kanakana, a gu dzega lithembwe a tshiyedza vambe valimi avo va na mu ningago wadwa khu gikhati gi vbwetegago." 42Jesu a di va wudzisa, khuye: "Ina mu si hevbulini milowo yi gu khiyo:'Giwindri gi nga nyenywago khu vavbahi khigyo gi khadego hungo nya gutshanganise,Silo sesi si giridwe khu Pfhumu; siliwugiso mahoni gwathu.' 43"Khu kharato, nyi ngu mi embelani, kheni: mu na dzegedwani mufumu wa Nungungulu wu ningedwa ga lihundzu li na gu thelago mihandro.[ 44"Uye a na thegelago vbatshani nya giwindri gegi, a na pferuga a gu khala sipandryana, uye a na thegedwago khigyo, gi na mu tshita a gu khala kudzudzwane."] 45Na va pwide sipimaniso saye, vakhongolo nya vaphasi nya mhamba ni vafarisi va di tugula gu khavo a gu thula avo. 46Va di vbweta lipindru nya gu mu mole va li hamuga, kholu va di gu thava gidzemo gi nga bani gi muti kha nga muprofeti.
Copyright
Learn More


text:
NDZIMA 18
Ndlela Leyi Mintirho Ya Mfumo Yi Seketeriwaka Ha Yona Hi Timali
1, 2. (a) Xana Makwerhu Russell u n’wi hlamule njhani mufundhisi loyi a a lava ku tiva ndlela leyi Swichudeni swa Bibele swi yi hlelaka ha yona mintirho ya swona? (b) Hi ta kambisisa yini eka ndzima leyi?
SIKU rin’wana, Makwerhu Charles T. Russell u tshineleriwe hi mufundhisi wa Kereke ya Reformed loyi a a lava ku tiva ndlela leyi Swichudeni swa Bibele swi yi hlelaka ha yona mintirho ya swona.
Makwerhu Russell u te: “A ku humesiwi nhlengo.”
Mufundhisi u vutise a ku: “Xana mi yi kumisa ku yini mali?”
Russell u te: “Loko ndzo ku byela ntiyiso wa kona lowu olovaka, a wu nge wu tshembi. Loko vanhu va ta eka vukhongeri lebyi, a va kumi ku ri na swibya swa nhlengo leswi hundzisiwaka emahlweni ka vona. Kambe va swi vona leswaku ku ni swilo leswi lavaka mali. Kutani va tibyela leswi, ‘Holo leyi yi dya mali . . . Xana ndzi nga yi humesa njhani mali yo pfuna?’”
Mufundhisi u langute Makwerhu Russell a nga tshembi.
Russell u ye emahlweni a ku: “Ndzi ku byela ntiyiso lowu heleleke. Vanhu vo tala va ndzi vutisa xivutiso lexi fanaka lexi nge, ‘Xana ndzi nga yi humesa njhani mali yo pfuna?’ Loko munhu a kuma nkateko naswona a ri ni swilo leswi vonakaka, u lava ku swi tirhisa eHosini. Loko a nga ri na nchumu, ha yini hi fanele ku n’wi londza wona?” *
2 Hakunene Makwerhu Russell a vulavula “ntiyiso lowu heleleke.” Vanhu va Xikwembu va ni matimu yo tala ya ku nyikela hi ku tirhandzela leswaku va seketela vugandzeri bya ntiyiso. Eka ndzima leyi, hi ta tlhuvutsa swikombiso swin’wana swa le Matsalweni swa matimu ya hina ya manguva lawa. Loko hi ri karhi hi kambisisa ndlela leyi mintirho ya hina ya Mfumo yi seketeriwaka ha yona hi timali, un’wana ni un’wana wa hina u endla kahle loko a ti vutisa a ku, ‘Xana ndzi nga swi kombisa njhani leswaku ndzi seketela Mfumo?’
“Un’wana Ni Un’wana La Nga Ni Mbilu Leyi Swi Rhandzaka A A Wu Tise Wu Ri Munyikelo”
3, 4. (a) Hi wihi ntshembo lowu Yehovha a nga na wona eka vagandzeri vakwe? (b) Xana Vaisrayele va swi kombise njhani leswaku va seketela ku akiwa ka tabernakela?
3 Yehovha wa va tshemba vagandzeri vakwe va ntiyiso. Wa swi tiva leswaku loko vo nyikiwa nkarhi, hi ku swi rhandza va ta kombisa ku tinyiketela ka vona hi ku nyikela hi ku tirhandzela. Xiya swikombiso swimbirhi swa matimu ya le Israyele.
4 Endzhaku ko rhangela Vaisrayele va huma aEgipta, Yehovha u va byele leswaku va aka ntsonga lowu rhwalekaka kumbe tabernakela leyi a va ta gandzela eka yona. Ndlela leyi a yi ta akiwa ha yona ni nhundzu leyi a yi ta khavisiwa ha yona a swi ta koxa mali yo tala. Yehovha u lerise Muxe ku nyika vanhu lunghelo ro seketela tsima leri, hi ku vula a ku: “Un’wana ni un’wana la nga ni mbilu leyi swi rhandzaka a a wu tise wu ri munyikelo wa Yehovha.” (Eks. 35:5) Xana vanhu lava a ku nga si hundza nkarhi wo leha va ri karhi va tshikileriwa hi “muxaka wun’wana ni wun’wana wa vuhlonga” va angule njhani? (Eks. 1:
5. Xana Vaisrayele va angule njhani loko Davhida a va nyika lunghelo ro nyikela leswaku ku akiwa tempele?
5 Endzhaku ka malembe ya kwalomu ka 475, Davhida u nyikele hi ‘xuma xakwe xo hlawuleka’ leswaku ku hakeleriwa ku akiwa ka tempele, ku nga ndhawu yo sungula ya vugandzeri bya ntiyiso bya laha misaveni. Kutani u nyike Vaisrayele-kulobye lunghelo ro nyikela, hi ku va vutisa a ku: “I mani la tinyiketelaka namuntlha leswaku a tata voko rakwe hi nyiko ya Yehovha?” Hikwalaho ka sweswo, vanhu va “[humese] magandzelo ya ku tirhandzela eka Yehovha hi mbilu leyi heleleke.” (1 Tikr. 29:
6. Ha yini ku laveka mali leswaku ku endliwa ntirho wa Mfumo namuntlha naswona ku tlakuka swivutiso swihi?
6 Muxe na Davhida a va nga boheki ku sindzisa vanhu va Xikwembu ku nyikela. Ematshan’weni ya sweswo, vanhu va nyikele hi mbilu ya ku tirhandzela. Ku vuriwa yini hi namuntlha? Hi swi tiva kahle leswaku ntirho lowu endliwaka hi Mfumo wa Xikwembu wu koxa mali. Swi koxa mali yo tala ku kandziyisa ni ku fambisa Tibibele ni minkandziyiso leyi sekeriweke eBibeleni, ku aka ni ku khathalela tindhawu ta minhlangano ni miako ya rhavi ni ku pfuneta hi mphalalo wa xihatla eka vapfumeri-kulobye loko va weriwe hi mhangu. Hikokwalaho, ku tlakuka swivutiso swa nkoka swo tanihi leswi nge: Xana nhlengeletano yi yi kuma njhani mali leyi lavekaka? Xana valandzeri va Hosi va fanele va sindzisiwa ku nyikela?
“A Yi Nge Kombeli Kumbe Ku Xavelela Vanhu Leswaku Va Yi Seketela”
7, 8. Ha yini vanhu va Yehovha va nga kombeli kumbe ku xavelela vanhu leswaku va nyikela?
7 Makwerhu Russell ni vatirhi-kulobye va arile ku tirhisa tindlela to kuma mali leti tolovelekeke swinene etikerekeni ta Vujagana. Eka nkandziyiso wa vumbirhi wa Xihondzo xo Rindza, ehansi ka nhloko-mhaka leyi nge “Xana Wa Yi Lava ‘Zion’s Watch Tower’?” Russell u te: “‘Hina hi tshemba leswaku ‘Zion’s Watch Tower’ yi seketeriwa hi YEHOVHA, kutani leswi timhaka ti nga tano a yi nge kombeli kumbe ku xavelela vanhu leswaku va yi seketela. Loko Loyi a nge: ‘Nsuku ni silivhere ya tintshava i swa mina,’ a tsandzeka ku yi seketela hi mali leyi lavekaka, hi ta swi vona leswaku i nkarhi wa leswaku hi tshika ku tsala magazini lowu.” (Hag. 2:
8 Vanhu va Yehovha a va kombeli mali. A va hundzisi swibya swa munyikelo kumbe ku rhumela mapapila yo kombela mali. A va kombeli vukhume. Va yingisa leswi vuriweke khale hi Xihondzo xo Rindza loko xi ku: “Hi swi teka swi nga fanelanga ku kombela mali malunghana ni swilo leswi khumbaka Hosi, hilaha tikereke tin’wana ti endlaka hakona . . . Hi ku ya hi langutelo ra hina ku kuma mali hi ku tirhisa tindlela to hambana-hambana to kombela hi vito ra Hosi ya hina swi hoxile a swi amukeleki eka yona naswona a swi tisi mikateko eka vanhu lava va yi humesaka kumbe eka ntirho lowu nga ta endliwa.” *
“Un’wana Ni Un’wana A A Endle Hilaha A Boheke Hakona eMbilwini Yakwe”
9, 10. Hi xihi xivangelo xin’wana lexi endlaka hi nyikela hi ku tirhandzela?
9 Namuntlha tanihi vanhu lava fumiwaka hi Mfumo, a hi lavi ku sindzisiwa ku nyikela. Ku hambana ni sweswo, hi ntsako hi tirhisa mali ya hina ni swilo swin’wana swa nkoka leswaku hi seketela mintirho ya Mfumo. Ha yini hi tiyimisele ku nyikela? Xiya swivangelo swinharhu.
10 Xo sungula, hi humesa minyikelo ya ku tirhandzela hileswi hi rhandzaka Yehovha naswona hi lavaka ku ‘endla swilo leswi tsakisaka ematihlweni yakwe.’ (1 Yoh. 3:
11. I yini lexi hi susumetelaka ku nyika Yehovha nyiko leyinene ngopfu ya hina?
11 Xa vumbirhi, hi nyikela hi rifuwo ra hina tanihi ndlela ya hina yo nkhensa Yehovha hikwalaho ka mikateko yo tala leyi a hi nyikaka yona. Anakanyisisa hi Nawu wa Muxe lowu tlhontlhaka mianakanyo. (Hlaya Deteronoma 16:
12, 13. Xana minyikelo ya hina ya ku tirhandzela yi swi kombisa njhani leswaku hi rhandza Hosi naswona un’wana ni un’wana wa hina a nga nyikela njhani?
12 Xa vunharhu, hi ku nyikela hi ku tirhandzela, hi kombisa ndlela leyi hi n’wi rhandzaka ha yona Hosi Yesu Kreste. Njhani? Xiya leswi Yesu a swi byeleke vadyondzisiwa vakwe eka vusiku byakwe byo hetelela loko a ha ri munhu wa nyama laha misaveni. (Hlaya Yohane 14:
13 Tanihi vanhu vo tshembeka lava fumiwaka hi Mfumo, hi lava ku kombisa leswaku hi seketela Mfumo hi mbilu hinkwayo hi ku va hi nyikela hi mali. Xana hi swi endla njhani sweswo? Xexo i xiboho xa munhu hi yexe. Un’wana ni un’wana u nyikela hilaha a nga kotaka hakona. Hambiswiritano, vo tala va vapfumeri-kulorhi a va na rifuwo ro tala ra misava leyi. (Mat. 19:
Xana Hi Yi Kuma Njhani Mali?
14. Ku ringana malembe yo tala, xana Timbhoni ta Yehovha a ti yi fambisa njhani minkandziyiso ya tona?
14 Ku ringana malembe yo tala, Timbhoni ta Yehovha ti fambise minkandziyiso leyi sekeriweke eBibeleni loko munhu a ri ni munyikelo. A ku humesiwa munyikelo wutsongo lerova hambi ku ri vanhu lava a va nga ri na mali yo tala a va swi kota ku kuma minkandziyiso. Entiyisweni, loko n’wini wa muti a tikomba a tsakela kambe a nga ri na munyikelo, vahuweleri va Mfumo a va n’wi siyela nkandziyiso. Leswi a va swi navela hi mbilu hinkwayo a ku ri ku nyika vanhu va timbilu letinene minkandziyiso leswaku va yi hlaya ni ku tlhela va vuyeriwa eka yona.
15, 16. (a) I ku cinca kwihi eka ndlela leyi hi fambisaka minkandziyiso ya hina ha yona ku sukela hi 1990 loku endliweke hi Huvo leyi Fumaka? (b) Xana yi nyikeriwa njhani minyikelo ya ku tirhandzela? (Nakambe vona bokisi leri nge “ Xana Minyikelo Ya Hina Yi Tirhiseriwa Yini?”)
15 Hi 1990, Huvo leyi Fumaka yi sungule ku cinca ndlela leyi hi yi fambisaka ha yona minkandziyiso ya hina. Ku sukela hi lembe rero eUnited States, minkandziyiso hinkwayo yi sungule ku fambiseriwa vanhu hi munyikelo wa ku tirhandzela ntsena. Papila leri tsaleriweke mavandlha hinkwawo etikweni rero ri te: “Timagazini ni minkandziyiso yi ta nyikiwa vahuweleri ni vanhu lava tsakelaka handle ko kombela kumbe ku ringanyeta munyikelo wo karhi ku fana ni loko munhu a xava nchumu wo karhi. . . . Munhu un’wana ni un’wana loyi a navelaka ku nyikela leswaku ku hakeleriwa swilaveko leswi lavaka mali swa ntirho wa hina wo dyondzisa a nga endla tano, kambe a nga kuma nkandziyiso ku nga khathariseki leswaku u nyikerile kumbe a nga nyikelanga.” Lunghiselelo rero ri swi veke erivaleni leswaku munyikelo wa ku tirhandzela ni ntirho wa vukhongeri bya hina i vumbhoni lebyi nga erivaleni bya leswaku “a hi vaxavisi va rito ra Xikwembu.” (2 Kor. 2:
16 Xana minyikelo ya ku tirhandzela yi humesiwa njhani? ETiholweni ta Mfumo ta Timbhoni ta Yehovha ku ni mabokisi ya minyikelo. Vanhu va nga ha tlhela va ma tirhisa kumbe ku rhumela minyikelo hi ku kongoma eka mavandla man’wana ya le nawini lama tirhisiwaka hi Timbhoni ta Yehovha. Lembe ni lembe xihloko lexi nga eka Xihondzo xo Rindza xi kombisa ndlela leyi minyikelo ya ku tirhandzela yi nga nyikeriwaka ha yona.
Xana Mali Yi Tirhisiwa Njhani?
17-19. Hlamusela ndlela leyi minyikelo yi tirhisiwaka ha yona eka (a) ntirho wa misava hinkwayo, (b) ku akiwa ka Tiholo ta Mfumo emisaveni hinkwayo ni (c) ku hakelela swilaveko swa vandlha.
17 Ntirho wa misava hinkwayo. Mali leyi yi tirhiseriwa ku hakelela swilaveko leswi vaka kona loko ku endliwa ntirho wo chumayela emisaveni hinkwayo. Swilaveko leswi swi katsa mali leyi lavekaka leswaku ku endliwa minkandziyiso leyi nga ta fambisiwa emisaveni hinkwayo, ku akiwa ni ku khathalela tihofisi ta rhavi ni makaya ya Bethele ni ku fambisa swikolo swo hambana-hambana leswi kongomisiwaka hi Xikwembu. Ku engetela kwalaho, mali leyi yi tirhiseriwa ku khathalela swilaveko swa varhumiwa, valanguteri va miganga ni va swifundzha ni maphayona yo hlawuleka. Minyikelo ya hina yi tlhela yi tirhiseriwa ku nyikela hi mphalalo wa xihatla eka vapfumeri-kulorhi loko va weriwe hi timhangu. *
18 Ku akiwa ka Tiholo ta Mfumo emisaveni hinkwayo. Mali leyi yi tirhiseriwa ku lomba mavandlha lama lavaka ku aka kumbe ku lunghisa Holo ya Mfumo handle ko va ma humesa ntswalo. Tanihi leswi mali leyi yi tlherisiwaka, nilokoswiritano ku nga lombiwa mali leyi engetelekeke leswaku yi pfuna mavandlha man’wana. *
19 Ku hakelela swilaveko swa vandlha. Mali leyi yi tirhiseriwa ku hakelela swilaveko swa Holo ya Mfumo. Vakulu va nga ha ringanyeta leswaku yin’wana ya mali leyi yi rhumeriwa erhavini ra kwalaho leswaku yi tirhiseriwa ku yisa ntirho wa misava hinkwayo emahlweni. Eka swiyimo swo tano, vakulu va ta tivisa vandlha hi xiboho lexi va xi endleke. Loko vandlha ri pfumela, mali yoleyo yi nga rhumeriwa. N’hweti ni n’hweti, makwerhu loyi a tirhanaka ni tiakhawunti ta vandlha u ta va nyika xiviko xa timali, lexi nga ta hlayeriwa vandlha.
20. U nga n’wi xixima njhani Yehovha hi “swilo swa wena swa nkoka”?
20 Loko hi anakanyisisa hi swilo hinkwaswo leswi katsekaka leswaku ku endliwa ntirho wo chumayela hi Mfumo ni wo endla vadyondzisiwa emisaveni hinkwayo, hi susumeteleka ku “xixima Yehovha hi swilo swa [hina] swa nkoka.” (Swiv. 3:
^ ndzim. 1 Xihondzo xo Rindza xa July 15, 1915, matluka 218-219.
^ ndzim. 8 Xihondzo xo Rindza xa August 1, 1899, tluka 201.
^ ndzim. 10 Xidyondzi xin’wana xi vule leswaku rito ra Xigriki leri nge “ku tiyimisela” “ri vula ku kunguhata ka ha ri emahlweni.” Xi ye emahlweni xi ku: “Hambileswi ku nyika swi tisaka ntsako lowukulu, swi fanele swi hleriwa ka ha ri emahlweni leswaku swi ta hleleka.”
^ ndzim. 17 Leswaku u kuma rungula leri engetelekeke malunghana ni mphalalo vona Ndzima 20.
^ ndzim. 18 Leswaku u kuma vuxokoxoko malunghana ni ku akiwa ka Tiholo ta Mfumo vona Ndzima 19.
DYONDZA SWO TALA
Ndlela Leyi Hi Nga Pfunetaka Ha Yona Ku Enerisa Swilaveko Swa Van’wana
Twana ndlela leyi minyikelo ya misava hinkwayo ya Timbhoni ta Yehovha yi pfunaka ku enerisa swilaveko swa van’wana ha yona.
Xana U Ta Titsona Swo Karhi Hikwalaho Ka Mfumo?
Twana ndlela leyi hi nga tirhisaka nkarhi, mali, matimba ni vuswikoti bya hina ha yona leswaku hi seketela Mfumo wa Xikwembu.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 24:1-10
Ya Davhida. Miloti.24 Misava ni leswi teleke eka yona i swa Yehovha,+Tiko leri noneke ni lava tshamaka eka rona.+2 Hikuva u yi veke yi tiya ehenhla ka malwandle,+Naswona u yi hlayisa yi simekiwe yi tiya ehenhla ka milambu.+3 I mani la nga tlhandlukelaka entshaveni ya Yehovha,+I mani la nga yimaka endhawini yakwe yo kwetsima?+4 I munhu un’wana ni un’wana la nga riki na nandzu emavokweni yakwe naswona a baseke embilwini,+La nga rhwalangiki moyaxiviri wa Mina a wu yisa eka leswi nga pfuniki nchumu,+Hambi ku ri ku hlambanya hi vuxisi.+5 U ta famba ni nkateko lowu humaka eka Yehovha+Ni ku lulama loku humaka eka Xikwembu xakwe xa ku ponisa.+6 Lexi i xitukulwana xa lava va n’wi lavaka,Xa lava va lavisisaka xikandza xa wena, Wena [Xikwembu xa] Yakobe.+Se′lah.7 “Tlakusani tinhloko, N’wina tinyangwa,+Yimani, N’wina tinyangwa+ leti tshamaka hilaha ku nga riki na makumu,Leswaku Hosi leyi vangamaka yi ta nghena!”+8 “Kutani, i mani Hosi+ leyi yi vangamaka?”“I Yehovha la nga ni ntamu ni matimba,+Yehovha la nga ni matimba enyimpini.”+9 “Tlakusani tinhloko, N’wina tinyangwa;+Ina, ti tlakuseni, N’wina tinyangwa leti tshamaka hilaha ku nga riki na makumu,Leswaku Hosi leyi vangamaka yi ta nghena!”+10 “Kutani, i mani Hosi leyi yi vangamaka?”“Yehovha wa mavuthu—i Hosi+ leyi vangamaka.” Se′lah.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Petro 1:1-25
1 Petro, muapostola+ wa Yesu Kreste, eka vatshami+ va nkarhinyana lava hangalakeke+ ePonto, eGalatiya, eKapadokiya,+ eAsiya ni le Bitiniya, eka lava hlawuriweke+2 hi ku ya hi ku tiva ka ha ri emahlweni ka Xikwembu Tatana,+ ni hi ku kwetsimisiwa hi moya,+ hi xikongomelo xa ku va va yingisa naswona va xuviwa+ hi ngati ya Yesu Kreste:+Onge mi nga engeteleriwa musa lowu nga faneriwiki ni ku rhula.+3 A ku dzunisiwe Xikwembu tlhelo Tata wa Hosi ya hina Yesu Kreste,+ leswi hikwalaho ka tintswalo ta xona letikulu xi hi velekeke+ hi vuntshwa eka ntshembo+ lowu hanyaka hi ku pfuxiwa+ ka Yesu Kreste eka lava feke,4 lowu hi yisaka endzhakeni+ leyi nga onhakiki ni leyi nga nyamangiki ni leyi nga vuniki. Mi vekeriwe yona ematilweni,+5 n’wina lava hlayisiwaka hi matimba ya Xikwembu hi ripfumelo+ leswaku mi kuma ku ponisiwa+ loku lungheleke ku hlavuteriwa+ enkarhini wo hetelela.+6 Emhakeni leyi ma tsaka swinene, hambileswi sweswi mi vangeriweke gome hi miringo leyi hambaneke ku ringana nkarhinyana, loko swi fanerile,+7 leswaku mfanelo leyi ringiweke ya ripfumelo+ ra n’wina, leyi nga ya risima lerikulu swinene ku tlula nsuku lowu lovaka hambiloko wu kamberiwe hi ndzilo,+ yi kumeka yi ri xivangelo xa ku vongiwa, ku vangamisiwa ni ku xiximiwa eku hlavuteriweni+ ka Yesu Kreste.8 Hambileswi mi nga si tshamaka mi n’wi vona, ma n’wi rhandza.+ Hambileswi mi nga langutangiki yena sweswi, kambe mi kombisa ripfumelo eka yena naswona mi tsaka swinene hi ntsako lowu nga hlamuselekiki ni lowu dzunisiwaka,9 mi ri karhi mi amukela hakelo ya ripfumelo ra n’wina, ku ponisiwa ka mimoya-xiviri+ ya n’wina.10 Malunghana na kona ku ponisiwa loku, vaprofeta lava profeteke+ hi ta musa lowu nga faneriwiki lowu nga kunguhateriwa n’wina+ va vutisiseke ha kona hi rixaladza naswona va endleke ndzavisiso wa vukheta.+11 Va hambete va kambisisa leswaku i nguva+ yihi kumbe i nguva ya muxaka muni leyi moya+ lowu a wu ri eka vona a wu yi kombisa mayelana na Kreste+ loko wu nyikela vumbhoni ka ha ri emahlweni malunghana ni ku xaniseka ka Kreste+ ni ku vangama+ loku a ku ta landzela sweswo.12 Va hlavuteriwe leswaku a va nga titirheli,+ kambe a va tirhela n’wina malunghana ni swilo leswi ma ha ku tivisiwaka+ swona sweswi hi ku tirhisa lava vuleke mahungu lamanene eka n’wina hi moya lowo kwetsima+ lowu rhumiweke wu suka etilweni. Tintsumi ti navela ku nyangisisa+ swona swilo leswi.13 Kutani hlomiselani mianakanyo ya n’wina ntirho,+ hlayisani mianakanyo ya n’wina yi ri leyi hlutekeke hi ku helela;+ vekani ntshembo wa n’wina eka musa lowu nga faneriwiki+ lowu mi nga ta tiseriwa wona eku hlavuteriweni+ ka Yesu Kreste.14 Tanihi vana lava yingisaka, tshikani ku hanya+ hi ku ya hi ku navela loku a mi ri na kona eku sunguleni hi ku pfumala ka n’wina vutivi,15 kambe, hi ku landza Mukwetsimi loyi a mi vitaneke, kwetsimani na n’wina eku tikhomeni+ ka n’wina hinkwako,16 hikuva ku tsariwile: “Mi fanele mi kwetsima, hikuva mina ndza kwetsima.”+17 Ku tlula kwalaho, loko mi vitana Tatana la avanyisaka a nga yi hi nghohe,+ kambe a ya hi ntirho wa un’wana ni un’wana, kombisani xichavo+ hi nkarhi wa vuluveri+ bya n’wina.18 Hikuva ma swi tiva leswaku swilo+ leswi onhakaka, silivhere kumbe nsuku, a mi kutsuriwanga+ ha swona endleleni ya ku tikhoma ka n’wina loku nga vekiki mihandzu loku mi ku kumeke hi ndhavuko eka vatata wa n’wina.19 Kambe a ku ri hi ngati+ ya risima, leyi fanaka ni ya xinyimpfana+ lexi nga solekiki, lexi pfumalaka xivati, yi nga ya yena Kreste.+20 I ntiyiso, u tiviwe ka ha ri khale misava yi nga si sunguriwa,+ kambe u humelerile eku heleni ka minkarhi hikwalaho ka n’wina+21 lava mi nga vapfumeri eka Xikwembu+ ha yena, loyi xi n’wi pfuxeke eka lava feke+ ivi xi n’wi nyika ku vangama;+ leswaku ripfumelo ni ntshembo wa n’wina swi va eka Xikwembu.+22 Tanihi leswi mi tengiseke+ mimoya-xiviri ya n’wina hi ku yingisa ntiyiso, vuyelo bya kona ku nga xinakulobye+ xa vumakwerhu lexi nga riki na vukanganyisi, rhandzanani swinene ku suka embilwini.+23 Hikuva mi velekiwe+ hi vuntshwa, ku nga ri hi mbewu+ leyi onhakaka,+ kambe hi leyi nga onhakiki+ leyi tswalaka, hi ku tirhisa rito+ ra Xikwembu lexi hanyaka ni lexi tshamaka+ hi masiku.24 Hikuva “nyama hinkwayo yi fana ni byanyi, naswona ku vangama ka yona hinkwako ku fana ni ku rhumbuka ka byanyi;+ byanyi bya vuna, ni xiluva xi hohloka,+25 kambe rito ra Yehovha ri tshama hi masiku.”+ Kutani, hi rona “rito”+ ra kona, leri vuriweke+ eka n’wina ri ri mahungu lamanene.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 2:1-13
2 Ndzi ya emahlweni ndzi tlakusa mahlo ndzi languta; kutani waswivo, a ku ri ni munhu, a khome pindza ro pima.+2 Hiloko ndzi ku: “U ya kwihi?”Yena a ku eka mina: “Ndzi ya pima Yerusalema, ndzi vona laha ku anama ka wona ku fikaka kona ni laha ku leha ka wona ku fikaka kona.”+3 Kutani waswivo, ntsumi leyi a yi vulavula na mina a yi famba, naswona a ku ri ni ntsumi yin’wana leyi a yi famba yi ya yi hlanganisa.4 Yi ku eka yona: “Tsutsuma, vulavula ni jaha leriya, u ku, ‘“Yerusalema wu ta va ni vaaki+ ku fana ni tiko-xikaya, hikwalaho ka vunyingi bya vanhu ni swifuwo leswi nga exikarhi ka wona.+5 Kutani mina, eka wona,” ku vula Yehovha, “ndzi ta va rirhangu ra ndzilo matlhelo hinkwawo,+ naswona ndzi ta va ku vangama exikarhi ka wona.”’”+6 “He n’wina! He n’wina! Balekani etikweni ra le n’walungwini,”+ ku vula Yehovha.“Hikuva ndzi mi hangalasele hinkwako-nkwako ematlhelweni ya timheho ta mune ta matilo,”+ ku vula Yehovha.7 “He wena, Siyoni!+ Baleka, wena la tshamaka ni nhwanyana wa Babilona.+8 Hikuva Yehovha wa mavuthu u te, ‘Endzhaku ka ku vangamisiwa+ u ndzi rhume ematikweni lawa a ma mi phanga;+ hikuva loyi a mi khumbaka+ u khumba ndzololo ya tihlo ranga.+9 Hikuva maswivo, ndzi ndziwita voko ra mina ehenhla ka wona,+ kutani ma ta phangiwa hi mahlonga ya wona.’+ Kunene n’wina mi ta swi tiva leswaku Yehovha wa mavuthu hi yena loyi a ndzi rhumeke.+10 “Huwelela hi matimba, u tsaka, Wena nhwanyana wa Siyoni;+ hikuva waswivo, ndza ta,+ ndzi ta tshama exikarhi ka wena,”+ ku vula Yehovha.11 “Kunene matiko yo tala ma ta tihlanganisa na Yehovha esikwini rero,+ ma ta va vanhu va mina;+ kutani mina ndzi ta tshama exikarhi ka n’wina.” Mi ta swi tiva leswaku Yehovha wa mavuthu hi yena loyi a ndzi rhumeke eka n’wina.+12 Kunene Yehovha u ta teka Yuda ri va xiphemu xakwe ehenhla ka misava yo kwetsima,+ naswona wa ha ta hlawula Yerusalema.+13 Miyelani emahlweni ka Yehovha,+ n’wina nyama hinkwayo,+ hikuva u pfukile evutshan’weni byakwe byo kwetsima.+


text:
1Ani Paulo, mpostoli wa Kristu Jesu ngu kurumwa ngu Txizimu Muhanyisi wathu, ni kurumwa ngu Kristu Jesu, txithembo txathu: 2Ni bhalela Timoti, mwanana wangu wa ditshuri ngu mu ka likholo: Kateko ni wumbilu ni kudikha, si txi ta ngu ka Txizimu Tate ni ka Kristu Jesu Mkoma wathu. 3Nga ti ni nga ku leletisa tona, ni txi ya Makhedhoniya zumba konkheyo Efesu, kasi kutsunzukisa vamwane ti to va si gondisi ti i ku singa tona, 4va si heti mbimo ngu tikaringane ni kulondetela sibongo so mbi guma, asi si vangako kukanetisana, akuwa ku si vhuniko mthumo wa kuranda ka Txizimu, wu tsimbitiswako ngu kukholwa. 5Txigelo txa txileleto txiya ngu lirando, li li humako ka mbilu yo basa, ka livhalo la linene ni ka likholo lo mbi na kukanganyisa. 6Ngu ku ti hambukisa ka nzila yiya, vamwane va pepesekile ve ya wulela ka siwombawomba so mbi vhuna txilo; 7va navela kumaha vagondisi va mlayo, na kasi kha va ti zivi ni ti va wombako hambi ni ti va xambanyako ti to va tsani ka tona. 8Aniko athu ha ti ziva ti to mlayo wu lulamile, ngako hi txi wu thumisa ngu fanelo ya kona; 9na hi txi ti ziva ti to wona kha wa vekelwa ava vo lulama, aniko wu veketwe ava vo biha ni vaeyisi, ava va si thaviko Txizimu, ni vawonhi ni vamahi va to yila ni va va mahako to nyenyeza ngu sa Txizimu, ava va dayako vatate vawe ni vamame vawe, ni vadayi va vathu; 10vamahi va ta nzambwa, vavamna va kumaha to biha ni vamna kulowe, vaxavisi va tikhumbi, vawombi va makuhu, vaxambanyi va makuhu, ni votshe va va mahako totshe ti ti hambanako ni gondo yo hanyisa ya ditshuri, 11yi engisanako ni evhangeli yi yi nga vekwa manzani kwangu, ayi yi pfalisako Txizimu, i ku txisima txa makatekwa. 12Na bonga ka wule a nga ni ninga mtamo, Kristu Jesu, Mkoma wathu, a nga ni wona ni di wo thembeka, a txi ni sawula kasiku ni mthumela, 13ani, kale ni nga ti mruketeli ni mxanisi ni mthu wa tshofu. Aniko ni mani divalelo, nguko atileya ni ti mahile ngu kusisalelwa ni wuhedheni wangu. 14Kambe kateko ya Mkoma wathu ni yi mani ngu kutala ka yona, ngu likholo ni lirando li li ku ka Kristu Jesu. 15Ni womba dipswi do thembeka ni da kuamukeleka ka votshe vathu: Kristu Jesu a tile ha mafuni kuta hanyisa vawonhi, ava ani ni ku wo thanga kwawe. 16A ni mahete wumbilu ani txiwonhi txo thanga, kasiku Kristu Jesu a txi kombisa ngu ngani kotshe kutimisela ka mbilu yakwe, a txi ni maha txikombiso ka vale va no kholwa kwakwe, ti to ve mana wutomi wo mbi guma. 17Kwakwe Mkoma wa totshe timbimo, Txizimu txo mbi na kufa, txo mbi wonwa ngu maso, ka txona Txizimu txa tximwetxo dwe, kudhumiswa ni kupfaliswa si na ve ka txona ngu malembe ni malembe. Amen. 18Ayi ngu yona gondo yi ni ku vekelako manzani kwako, mwanangu Timoti, madingano ni siprofeto si si nga wombwa ngu kale, na si txi komba awe; lwana yimbi ya yinene, u txi tsaniswa ngu sona siprofeto sile; 19na u di ni likholo ni livhalo la linene, nguko vamwane, ngu kunyenya livhalo la linene, likholo lawe li wonhekile. 20Hagari ka vonavo ku maneka Himenewu ni Alexandre, ava ni nga va ningela ka Sathane, kasiku ve gonda ku ambi ngadi ve ruketela Txizimu.
Copyright
Learn More


text:
Xana Vukhongeri Byin’wana Ni Byin’wana Byi Faneriwa Hi Ku Tshembiwa?
Loko vukhongeri byin’wana byi ku khomise tingana, swi nga ha ku tikela ku tshemba byin’wana ni byin’wana. Kambe tiyiseka leswaku vukhongeri lebyi u nga byi tshembaka byi kona. Loko a ri laha misaveni, Yesu u hlengelete ntlawa wa valandzeri lava tshembekeke kutani a va dyondzisa ku hanya hi milawu ya Xikwembu. Valandzeri va Kreste va xiviri—vanhu lava tirhaka hi matimba leswaku va hanya hi milawu ya Vukreste—va ha ri kona. Xana u nga va kuma kwihi?
Estelle, loyi a boxiweke eka xihloko lexi hundzeke u ri: “Ndzi dyondze Bibele loko ndzi sungula ku dyondza ni Timbhoni ta Yehovha. A swi ndzi tekelanga nkarhi wo leha ku twisisa Yohane 8:32, leyi nge: ‘Mi ta tiva ntiyiso, kutani ntiyiso wu ta mi ntshunxa.’”
Ray, loyi na yena a boxiweke eku sunguleni, u ri: “Hi ku dyondza Bibele ni Timbhoni ta Yehovha, ndzi dyondze leswaku Xikwembu a hi xona xi endlaka leswaku vanhu va xaniseka. A ndzi tsake swinene ku twa leswaku Xikwembu xi ni xivangelo lexinene xo pfumelela vubihi sweswi, xi tlhela xi tshembisa leswaku xi ta byi herisa ku nga ri khale.”
Swi le rivaleni leswaku swa tika ku endla leswinene loko vanhu vo tala va nga ri na mahanyelo lamanene. Kambe swa koteka. Vanhu vo tala va lava mpfuno wa leswaku va twisisa ni ku tirhisa Bibele. Hi yona mhaka leyi Timbhoni ta Yehovha ti fambisaka tidyondzo ta mahala ta le kaya ta Bibele ni vanhu va timiliyoni emisaveni hinkwayo. Vhiki ni vhiki, vanhu vo tala va le ku dyondzeni leswi hakunene Bibele yi swi dyondzisaka. Hikwalaho ka sweswo, va tshinela ekusuhi ni Muvumbi wa vona ni ku endla leswaku vutomi bya vona byi va lebyi tsakisaka. *
Ha yini u nga vutisi Timbhoni ta Yehovha leswaku ha yini ti tshemba vukhongeri bya tona?
Nkarhi lowu taka loko u hlangana ni Timbhoni ta Yehovha, ha yini u nga ti vutisi leswaku ha yini ti tshemba vukhongeri bya tona? Kambisisa tidyondzo ta tona ni matimu ya tona. Kutani u tiendlela xiboho loko ku ri ni vukhongeri lebyi u nga byi tshembaka.
^ ndzim. 5 Leswaku u kuma rungula leri engetelekeke, hlaya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha.
DYONDZA SWO TALA
U Nga Byi Vona Njhani Vugandzeri Bya Ntiyiso?
Xana ku ni vukhongeri byin’we ntsena bya ntiyiso? Xiya swilo swa ntlhanu leswi kombisaka kahle swikombiso swa vugandzeri bya ntiyiso.
Ha Yini U Fanele U Dyondza Bibele?
Xana u vula leswaku, ndzi khomeke ngopfu kumbe a ndzi lavi ku tiboha?